Avis juridique important

|

31984L0631

Neuvoston direktiivi 84/631/ETY, annettu 6 päivänä joulukuuta 1984, vaarallisten jätteiden rajan yli tapahtuvien siirtojen valvonnasta ja tarkastamisesta Euroopan yhteisössä

Virallinen lehti nro L 326 , 13/12/1984 s. 0031 - 0041 Suomenk. erityispainos Alue 15 Nide 6 s. 0200  Espanjank. erityispainos: Luku 15 Nide 5 s. 0122  Ruotsink. erityispainos Alue 15 Nide 6 s. 0200  Portugalink. erityispainos: Luku 15 Nide 5 s. 0122

NEUVOSTON DIREKTIIVI,annettu 6 päivänä joulukuuta 1984,vaarallisten jätteiden rajan yli tapahtuvien siirtojen valvonnasta ja tarkastamisesta Euroopan yhteisössä (84/631/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 100 ja 235 artiklan,ottaa huomioon komission ehdotuksen(1),ottaa huomioon Euroopan parlamentin lausunnon(2),ottaa huomioon talous- ja sosiaalikomitean lausunnon(3),sekä katsoo, ettäEuroopan yhteisöjen toimintaohjelmissa ympäristöalan toimenpiteiksi vuosilta 1973(4), 1977(5) ja 1983(6) edellytetään yhteisön toimintaa sen valvomiseksi, että vaarallisista jätteistä huolehditaan,myrkyllisistä ja vaarallisista jätteistä 20 päivänä maaliskuuta 1978 annetun neuvoston direktiivin 78/319/ETY(7) mukaisesti jäsenvaltioita vaaditaan toteuttamaan tarvittavat toimenpiteet sen varmistamiseksi, että myrkyllisistä ja vaarallisista jätteistä huolehditaan niin, ettei vaaranneta ihmisten terveyttä tai aiheuteta vahinkoa ympäristölle,jätteen kuljettaminen jäsenvaltioiden välillä tai jäsenvaltioiden ja muiden valtioiden välillä voi olla tarpeellista jätteiden käsittelemiseksi parhaissa mahdollisissa olosuhteissa,kaikki erot vaarallisten jätteiden käsittelyä koskevien jäsenvaltioissa jo sovellettavien tai valmisteltavina olevien säännösten välillä voivat vääristää kilpailun edellytyksiä ja siten vaikuttaa suoraan yhteismarkkinoiden toimintaan; on olemassa eroja erityisesti vaarallisten jätteiden maan rajan ylittävissä siirroissa sovellettavien menettelyjen välillä yhteisön sisällä; siksi on tarpeen lähentää tämän alan lainsäädäntöä perustamissopimuksen 100 artiklassa määrätyllä tavalla,jätteistä 15 päivänä heinäkuuta 1975 annetussa neuvoston direktiivissä 75/442/ETY(8), polykloorattujen bifenyylien ja polykloorattujen terfenyylien käsittelystä 16 päivänä huhtikuuta 1976 annetussa neuvoston direktiivissä 76/403/ETY(9) ja neuvoston direktiivissä 78/319/ETY on jo annettu tiettyjä säännöksiä vaarallisten jätteiden käsittelystä, mutta ei ole vielä annettu säännöksiä vaarallisten jätteiden rajan yli tapahtuvien siirtojen valvonnasta ja tarkastamisesta,tehokas ja yhtenäinen järjestelmä vaarallisten jätteiden rajan yli tapahtuvien siirtojen valvomiseksi ja tarkastamiseksi ei saisi olla esteenä yhteisön sisäiselle kaupalle eikä vaikuttaa kilpailuun,vaarallisten jätteiden pitkän matkan kuljetusten määrän kasvu yhteisössä johtaa vaarojen lisääntymiseen edellyttäen siten vaarallisten jätteiden valvontaa ja tarkastamista niiden muodostumishetkestä aina käsittelyyn tai lopulliseen, turvalliseen huolehtimiseen asti,tämä vaatii pakollista ilmoitusta vaarallisten jätteiden rajan yli tapahtuvissa siirroissa ja yhtenäistä kuljetusasiakirjaa,määränpäänä olevan jäsenvaltion toimivaltaisten viranomaisten olisi voitava vastustaa jätteiden siirtämistä; vastustamisen olisi täytettävä tietyt vaatimukset ja sen olisi oltava asianmukaisesti perusteltu,on suotavaa, että myös lähtöpaikan jäsenvaltio ja kauttakulkujäsenvaltio voisivat tietyin perustein esittää ehtoja jätteiden kuljetukselle alueellaan,lisäksi, tietyissä tilanteissa ja tietyin edellytyksin, lähtöpaikan jäsenvaltion olisi voitava vastustaa lähetystä,siirrettäessä jätteitä yhteisön ulkopuolelle olisi myös yhteisön ulkopuoliselle määränpäävaltiolle ja tarvittaessa yhteisön ulkopuoliselle kauttakulkuvaltiolle tehtävä ilmoitus,vaarallisten jätteiden rajan yli tapahtuvien siirtojen tehokkaan valvonnan järjestämiseksi olisi sen jäsenvaltion tulliviranomaisten, jonka kautta rahdin on määrä viimeksi kulkea, lähetettävä jäljennös kuljetusasiakirjasta tämän jäsenvaltion toimivaltaiselle viranomaiselle; haltijan olisi vahvistettava lähtöpaikan jäsenvaltion toimivaltaisille viranomaisille, että jätteet ovat poistuneet yhteisön alueelta,tietyissä olosuhteissa voidaan käyttää yleistä ilmoitusmenettelyä,tiedot kyseisistä jätteistä, tuottajista, sopimuksen olemassaolosta vastaanottajan kanssa, reittiä ja vakuutusta koskevista toimitusehdoista ja kuljetuksen suorittamista koskevista ehdoista olisi lähetettävä asianomaisten jäsenvaltioiden toimivaltaisille viranomaisille osana ilmoitusmenettelyä,sen varmistamiseksi, etteivät vaaralliset jätteet muodosta tarpeetonta vaaraa, ne olisi pakattava ja merkittävä asianmukaisesti; jätteiden mukana olisi oltava mahdollisen vaaran tai onnettomuuden sattuessa noudatettavat ohjeet ihmisten ja ympäristön suojelemiseksi kaikilta vaaroilta, joita toimenpiteen aikana voi syntyä,jäsenvaltiot voivat määrätä rajanylityskohdat kuultuaan komissiota,"saastuttaja maksaa" -periaatteen mukaisesti ilmoitusmenettelyjen toimeenpanokustannuksista, mukaan lukien valvonnan ja analysoinnin aiheuttamat kustannukset, vastaa jätteen haltija tai tuottaja tai nämä yhdessä,on tärkeää, että tuottajan tai kenen tahansa mahdollisen muun vastuuhenkilön vastuu vahingoista on selvästi määritelty ja soveltamisehdot määrätty, jotta voidaan taata tehokas ja oikeudenmukainen korvaus vahingoista, joita voi aiheutua vaarallisten jätteiden siirtämisen aikana; neuvoston olisi ryhdyttävä toimenpiteisiin viimeistään kolmen vuoden kuluessa tämän direktiivin toimeenpanosta; neuvoston olisi myös tehtävä vakuutusjärjestelmää koskeva päätös saman määräajan kuluessa,tietyin edellytyksin ei tämän direktiivin säännöksiä olisi sovellettava uudelleen käytettäväksi, uudistettavaksi tai kierrätettäväksi tarkoitettuun muuta metallia kuin rautaa sisältävään jätteeseen,jäsenvaltioiden olisi annettava komissiolle kaikki mahdolliset, tämän direktiivin täytäntöönpanemiseksi tarvittavat tiedot ja etenkin laadittava joka toinen vuosi kertomus, jonka perusteella komissio laatii yhteenvetokertomuksen, jadirektiivin 78/319/ETY perusteella perustettu tekninen komitea olisi samoin valtuutettava laatimaan tässä direktiivissä säädetty yhdenmukainen kuljetusasiakirja ja tarpeen mukaan muokkaamaan sitä sekä tämän direktiivin liitteenä olevaa luetteloa sopimuksista,ON ANTANUT TÄMÄN DIREKTIIVIN:1 artikla Jäsenvaltioiden on tämän direktiivin säännösten mukaisesti toteutettava tarvittavat toimenpiteet vaarallisten jätteiden rajan yli tapahtuvien siirtojen valvomiseksi ja tarkastamiseksi, jotta suojeltaisiin ihmisten terveyttä ja ympäristöä sekä yhteisössä että tuotaessa jätteitä yhteisöön tai kuljetettaessa pois yhteisöstä.2 artikla 1. Tässä direktiivissä tarkoitetaan:a) 'vaarallisella jätteellä', jäljempänä 'jäte':- direktiivin 78/319/ETY 1 artiklan b kohdassa määriteltyjä myrkyllisiä ja vaarallisia jätteitä, lukuun ottamatta saman direktiivin liitteessä olevissa 13 ja 14 kohdassa mainittuja kloorattuja ja orgaanisia liuottimia,- PCB:itä, siten kuin se on määritelty direktiivin 76/403/ETY 1 artiklan a alakohdassa;b) asianomaisten jäsenvaltioiden 'toimivaltaisilla viranomaisilla' jätteen vastaanottavan jäsenvaltion, jätteen lähettävän jäsenvaltion ja tarvittaessa jätteen kauttakulkujäsenvaltion tai -valtioiden 16 artiklan mukaisesti nimeämää toimivaltaista viranomaista tai nimeämiä toimivaltaisia viranomaisia;c) 'jätteen tuottajalla' jokaista, jonka toiminnoista syntyy jätettä ("alkuperäinen tuottaja") tai joka suorittaa esikäsittelyä, sekoittamista tai muunlaista toimintaa, jonka tuloksena kyseisen jätteen laatu tai koostumus muuttuu;d) 'jätteen haltijalla' jätteen tuottajaa tai muuta henkilöä tai yritystä, joka ottaa hoitaakseen tai on ottanut hoitaakseen jätteen maan rajan ylittävän siirron;e) 'jätteen vastaanottajalla' henkilöä tai yritystä, jolle jäte lähetetään käsiteltäväksi;f) 'huolehtimisella' huolehtimista direktiivin 78/319/ETY 1 artiklan c alakohdassa tarkoitetussa merkityksessä.2. Laivojen normaalitoiminnassa syntyvien jätteiden, mukaan lukien jätevedet ja tähteet, tyhjennystä rannalle ei pidetä tässä direktiivissä tarkoitettuna jätteen rajan yli tapahtuvana siirtämisenä.3 artikla 1. Kun jätteen haltija on aikeissa siirtää tai antaa siirrettäväksi jätteen jäsenvaltiosta toiseen, niin että sen reitti kulkee yhden tai useamman jäsenvaltion kautta tai se siirretään jäsenvaltioon kolmannesta valtiosta, hänen on tehtävä asiasta ilmoitus asianomaisen jäsenvaltion toimivaltaisille viranomaisille.2. Ilmoitus on tehtävä käyttämällä yhdenmukaista kuljetusasiakirjaa, jäljempänä 'kuljetusasiakirja', joka laaditaan 15 artiklan mukaisesti ja jonka sisältö määritellään liitteessä I.3. Tehdessään näin ilmoituksen asianomaisen jäsenvaltion toimivaltaisille viranomaisille jätteen haltijan on annettava heille riittävät tiedot, erityisesti seuraavat:- jätteen syntypaikka ja koostumus, mukaan lukien tuottajan tunnistustiedot, ja jos jätteitä on eri paikoista, yksityiskohtainen erittely jätteistä ja, jos tämä tieto on olemassa, alkuperäisen tuottajan tunnistustiedot;- reittitiedot ja vakuutusjärjestelyt kolmansiin kohdistuvien vahinkojen varalta;- onko toteutettu toimenpiteet turvallisen kuljetuksen varmistamiseksi, erityisesti onko kuljetuksen suorittaja asianomaisten jäsenvaltioiden tällaisen kuljetustoiminnan harjoittamiselle määräämien vaatimusten mukainen;- onko tehty sopimus jätteen vastaanottajan kanssa, jolla olisi oltava riittävä tekninen kyky huolehtia kyseisestä jätteestä sellaisissa olosuhteissa, että siitä ei aiheudu vaaraa ihmisten terveydelle tai ympäristölle. Jos jätteitä varastoidaan, käsitellään tai säilytetään jäsenvaltion alueella, on vastaanottajalla oltava myös joko direktiivin 78/319/ETY 9 artiklan tai direktiivin 76/403/ETY 6 artiklan mukainen lupa.4. Jos jäte siirretään yhteisön ulkopuolelle, jätteen haltijan on tehtävä ilmoitus kolmannelle vastaanottajavaltiolle ja tarvittaessa kolmannelle kauttakulkuvaltiolle tai kolmansille kauttakulkuvaltioille sekä asianomaisen jäsenvaltion toimivaltaisille viranomaisille.4 artikla 1. Rajan yli tapahtuvaa siirtoa ei saa suorittaa ennen kuin 2 kohdan a tai b alakohdassa tarkoitettu jäsenvaltion toimivaltainen viranomainen on antanut vahvistuksensa ilmoituksen vastaanottamisesta. Vahvistus on kirjattava kuljetusasiakirjaan.2. Vastaanottovahvistuksen tai 3 kohdan mukaisesti tehdyn vastustamisen toimittaa jätteen haltijalle viimeistään kuukauden kuluessa ilmoituksen vastaanottamisesta:a) joko määräpaikkana olevan jäsenvaltion toimivaltainen viranomainen;b) tai, mikäli jäte siirretään huolehdittavaksi yhteisön ulkopuolelle tai kolmannesta maasta yhteisön kautta huolehdittavaksi yhteisön ulkopuolelle, jäsenvaltion, jonka kautta kuljetus viimeksi tapahtuu, toimivaltainen viranomainen.Toimivaltainen viranomainen lähettää myös jäljennöksen jätteen vastaanottajalle sekä muiden asianosaisten jäsenvaltioiden toimivaltaisille viranomaisille.3. Vastustaminen on tehtävä ympäristönsuojelua, turvallisuutta ja yhteiskunnan etua tai terveyden suojelua koskevien lakien ja säännösten perusteella, jotka ovat tämän direktiivin, muiden yhteisön asiakirjojen tai tätä asiaa koskevien, asianomaisen jäsenvaltion ennen tämän direktiivin tiedoksi antamista solmimien kansainvälisten sopimusten mukaisia.4. Kun 2 kohdan a tai b alakohdassa tarkoitettu jäsenvaltion toimivaltainen viranomainen on tullut vakuuttuneeksi siitä, että vastustamisen aiheena olevat ongelmat on ratkaistu, sen on välittömästi lähetettävä vastaanottoilmoitus, sekä jätteen vastaanottajalle ja muiden asianosaisten jäsenvaltioiden toimivaltaisille viranomaisille tarkoitetut jäljennökset, jätteen haltijalle.5. Edellä 2 kohdan a tai b alakohdassa tarkoitetun jäsenvaltion toimivaltaisen viranomaisen toimittama vastaanottovahvistus jätteen haltijalle tämän artiklan säännösten mukaisesti ei vapauta tällaisen jätteen tuottajaa tai mitään muutakaan henkilöä olemassa olevien kansallisten ja yhteisön säännösten velvoitteista.6. Lähettäjäjäsenvaltion toimivaltaisille viranomaisille ja mahdollisen kauttakulkujäsenvaltion tai -valtioiden toimivaltaisille viranomaisille on varattava 15 päivän määräaika tiedoksi antamisesta, jonka kuluessa ne voivat määrätä tarvittaessa ehtoja jätteen kuljetukselle maansa alueella, sanotun kuitenkaan rajoittamatta 1 ja 2 kohdan säännösten soveltamista. Nämä ehdot, jotka on toimitettava jätteen haltijalle asianomaisten jäsenvaltioiden toimivaltaisille viranomaisille tarkoitettuine jäljennöksineen, eivät saa olla tiukempia kuin kokonaan asianomaisen jäsenvaltion alueen sisäpuolella tapahtuvia, vastaavia lähetyksiä koskevat ehdot, ja niissä tulee ottaa tarkasti huomioon olemassa olevat sopimukset. Jätteen haltijan on noudatettava näitä ehtoja voidakseen toimittaa kuljetuksen.Viimeistään 20 päivän kuluttua ilmoituksen vastaanottamisesta lähettäjäjäsenvaltion toimivaltaiset viranomaiset voivat ilmoittaa vastustuksestaan sillä perusteella, että jätteiden siirto vaikuttaa haitallisesti joko direktiivin 78/319/ETY 12 artiklan tai direktiivin 76/403/ETY 6 artiklan mukaisesti tehtyjen suunnitelmien täytäntöönpanoon, tai että se on ristiriidassa asiaa koskevista, ennen tämän direktiivin tiedoksi antamista solmituista kansainvälisistä sopimuksista aiheutuvien velvoitteiden kanssa. Tällaiset vastaväitteet ja asianosaisten jäsenvaltioiden toimivaltaisille viranomaisille tarkoitetut jäljennökset niistä on toimitettava jätteen haltijalle.5 artikla 1. Jätteen haltija voi käyttää yleistä ilmoitusmenettelyä silloin kun jätettä, jolla on samat fysikaaliset ja kemialliset ominaisuudet, siirretään säännöllisesti samalle vastaanottajalle lähettäjäjäsenvaltion saman lähtötulliaseman ja vastaanottajajäsenvaltion saman tulotulliaseman kautta ja, jos on kyseessä kauttakulkusiirto, kauttakulkujäsenvaltion saman lähtö- ja tulotulliaseman kautta.2. Edellä 4 artiklan 2 kohdan a tai b alakohdassa mainitun jäsenvaltion toimivaltaiset viranomaiset ja tarvittaessa kauttakulkujäsenvaltion tai -valtioiden toimivaltaiset viranomaiset voivat tehdä keskinäisen sopimuksen tämän yleisen ilmoitusmenettelyn soveltamisesta edellyttäen, että sen mukaan annetaan tiettyjä tietoja, kuten esimerkiksi tarkat määrät tai määräajoin tehtävät luettelot siirrettävästä jätteestä.3. Yleistä ilmoitusmenettelyä käytettäessä voi 4 artiklan 1 kohdan yhtenäinen vastaanottoilmoitus kattaa useita jätelähetyksiä enintään yhden vuoden aikana.4. Yleinen ilmoitus on tehtävä kuljetusasiakirjalla.6 artikla 1. Saatuaan 4 ja 5 artiklassa tarkoitetun vastaanottoilmoituksen jätteen haltijan on täydennettävä kuljetusasiakirja ja lähetettävä jäljennökset asianosaisten jäsenvaltioiden ja asianosaisten kolmansien valtioiden toimivaltaisille viranomaisille ennen siirtoa.2. Jäljennös kuljetusasiakirjasta vastaanottoilmoituksineen on oltava jokaisen siirron mukana.3. Kaikkien yritysten, jotka myöhemmässä vaiheessa ovat mukana toiminnassa, on täydennettävä kuljetusasiakirjan asianmukainen kohta, allekirjoitettava ja säilytettävä siitä itsellään jäljennös.4. Jätteen vastaanottajan on toimitettava 15 päivän kuluessa jätteen vastaanottamisesta jätteen haltijalle, asianosaisten jäsenvaltioiden ja asianosaisten kolmansien valtioiden toimivaltaisille viranomaisille jäljennökset määräysten mukaan täytetystä kuljetusasiakirjasta. Näitä jäljennöksiä on säilytettävä vähintään kaksi vuotta.7 artikla Kun jäte viedään yhteisön alueelta huolehdittavaksi yhteisön ulkopuolella, on, 6 artiklan 4 kohdasta poiketen, sen jäsenvaltion tullin, jonka kautta siirto viimeksi tapahtuu, toimitettava jäljennös kuljetusasiakirjasta kyseisen jäsenvaltion toimivaltaisille viranomaisille, joiden on säilytettävä sitä ainakin kaksi vuotta.Jätteen haltijan on selvitettävä tai todistettava lähettäjämaan toimivaltaisille viranomaisille viimeistään kuuden viikon kuluttua siitä, kun jäte on lähtenyt yhteisön alueelta, että jäte on saapunut oikeaan määräpaikkaan ja ilmoitettava viimeinen yhteisön tullauspaikka, jonka kautta lähetys tapahtui.8 artikla 1. Siirroissa rajojen yli on noudatettava seuraavia ehtoja:a) jätteen on oltava asianmukaisesti pakattu;b) pakkauksissa on oltava sopivat etiketit, joissa ilmoitetaan jätteen ominaisuuksien, koostumuksen ja määrän lisäksi niiden henkilön (henkilöiden) puhelinnumero (puhelinnumerot), joilta voidaan saada ohjeita tai neuvoja milloin tahansa siirron aikana;c) jätteen mukana on oltava vaaratilanteen tai onnettomuuden sattuessa noudatettavat ohjeet;d) edellä b ja c alakohdassa tarkoitettujen etikettien ja ohjeiden on oltava asianosaisten jäsenvaltioiden kielillä.2. Edellä 1 kohdassa säädetyt ehdot on katsottava täytetyksi, kun jäsenvaltio soveltaa asiaa koskevia, liitteessä II lueteltujen kansainvälisten kuljetussopimusten säännöksiä, joissa se on osallisena, siltä osin kuin nämä sopimukset kattavat tässä direktiivissä tarkoitetut jätteet.9 artikla Jäsenvaltiot voivat, kuultuaan komissiota, määrätä tarvittaessa rajanylityspaikat jätteiden siirrolle.10 artikla "Saastuttaja maksaa" -periaatteen mukaisesti asianomainen jäsenvaltio voi veloittaa jätteen haltijalta tai tuottajalta ilmoitus- ja valvontamenettelystä aiheutuvat kustannukset, tarvittavat analyysit ja tarkastukset mukaan lukien, edellyttäen, että nämä kustannukset ovat verrattavissa saman tyyppisiä jätteitä koskevista samanlaisista toimenpiteistä pelkästään sen jäsenvaltion sisäisten siirtojen yhteydessä veloitettaviin kustannuksiin.11 artikla 1. Jätteen tuottajan on, riippumatta paikasta, jossa jätteestä huolehditaan, toteutettava kaikki tarvittavat toimenpiteet huolehtiakseen jätteestä tai järjestääkseen siitä huolehtimisen niin, että ympäristön laatua suojellaan direktiivien 75/442/ETY ja 78/319/ETY sekä tämän direktiivin mukaisesti, edellä sanotun kuitenkaan rajoittamatta kansallisten vahingonkorvaussäännösten soveltamista.2. Jäsenvaltioiden on toteutettava kaikki tarvittavat toimenpiteet sen varmistamiseksi, että 1 kohdassa säädettyjä velvoitteita noudatetaan.3. Neuvosto määrittelee, noudattaen perustamissopimuksen 100 artiklassa määrättyä menettelytapaa, viimeistään 30 päivänä syyskuuta 1988 edellytykset tuottajan tai muun vahingosta mahdollisesti vastuussa olevan henkilön vahingonkorvausvastuun toteuttamiseksi vahingon sattuessa ja määrättävä samoin vakuutusjärjestelmä.12 artikla 1. Jäsenvaltioiden on toimitettava komissiolle viimeistään 31 päivänä joulukuuta 1985 toimivaltaisten viranomaisten ja 3 artiklan 3 kohdan viimeisen alakohdan mukaisesti jätteistä huolehtimaan valtuutettujen laitosten, yritysten tai liikkeiden nimet, osoitteet sekä puhelin- ja teleksinumerot.Jäsenvaltioiden on toimitettava komissiolle säännöllisesti kaikki näihin tietoihin tehtävät muutokset.2. Komissio toimittaa edelleen 1 kohdassa mainitut tiedot viipymättä muille jäsenvaltioille.13 artikla 1. Joka toinen vuosi ja ensimmäisen kerran 1 päivänä lokakuuta 1987 jäsenvaltioiden on toimitettava komissiolle kertomukset tämän direktiivin täytäntöönpanosta ja niiden alueita koskevissa rajan yli tapahtuvissa siirroista.2. Näissä kertomuksissa on oltava erityisesti seuraavat tiedot:- suuronnettomuuksista, erityisesti tietyn teollisen toiminnan suuronnettomuuden vaarasta 24 kesäkuuta 1982 annetun neuvoston direktiivin 82/501/ETY(10) 1 artiklassa tarkoitetuista suuronnettomuuksista, syntyvien jätteiden siirrot rajojen yli;- kaikki huomattavat säännösten vastaisuudet tässä direktiivissä tarkoitetuissa jätteiden siirroissa rajan yli, jotka ovat aiheuttaneet tai saattavat vielä aiheuttaa vakavan uhkan ihmisille tai ympäristölle;- jätteiden määrät ja lajit, jotka on tuotu niiden alueelle poistettaviksi ja niiden alueella tuotettujen jätteiden määrät ja lajit, jotka on myöhemmin lopullisesti viety maasta.14 artikla Edellä 13 artiklassa mainittujen kertomusten perusteella komissio valmistelee joka toinen vuosi yhteenvetokertomuksen, joka esitetään Euroopan parlamentille, neuvostolle ja talous- ja sosiaalikomitealle.15 artikla Direktiivin 78/319/ETY 18 artiklalla perustettu tekninen komitea on toimivaltainen, saman direktiivin 19 artiklassa säädetyn menettelyn mukaisesti, laatimaan liitteissä I ja III annettujen tietojen mukaisesti kuljetusasiakirjan sekä 17 artiklassa mainitut yleisohjeet ja yhdenmukaisen ilmoitusasiakirjan. Komitea on myös toimivaltainen saman menettelyn mukaisesti mukauttamaan kuljetusasiakirjan, ilmoitusasiakirjan ja liitteessä II olevan luettelon kansainvälisistä kuljetussopimuksista tekniikan kehitykseen.16 artikla Jäsenvaltioiden on nimettävä toimivaltaiset viranomaiset 4 artiklan täytäntöönpanoa varten.17 artikla Tämän direktiivin säännökset eivät koske muuta metallijätettä, kuin rautaa sisältävää (käsittäen erityisesti jätteen, romun, lietteen, tuhkan ja pölyn), joka on tarkoitettu uudelleenkäytettäväksi, uudistettavaksi tai kierrätettäväksi tällaisia toimenpiteitä koskevan sopimuksen perusteella, edellyttäen, että seuraavat edellytykset täyttyvät:a) haltijan on annettava ilmoitus yhdenmukaisella asiakirjalla, jonka sisältö on määrätty liitteessä III ja jonka on seurattava kuljetuksen mukana, siitä, että nämä aineet on tarkoitettu kyseisiin toimenpiteisiin, ja annettava jäljennös tästä asiakirjasta 4 artiklan 2 kohdan a tai b alakohdassa tarkoitetun jäsenvaltion toimivaltaisille viranomaisille;b) vastaanottajan on ilmoitettava samassa asiakirjassa, joka hänen on toimitettava a alakohdassa tarkoitetun jäsenvaltion toimivaltaiselle viranomaiselle viimeistään 15 päivän kuluttua materiaalin vastaanotosta, että nämä toimenpiteet todella suoritetaan.18 artikla 1. Jäsenvaltioiden on toteutettava tämän direktiivin noudattamisen edellyttämät toimenpiteet 1 päivästä lokakuuta 1985 alkaen. Niiden on ilmoitettava tästä komissiolle viipymättä.2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. Komission on ilmoitettava tästä muille jäsenvaltioille.19 artikla Tämä direktiivi on osoitettu kaikille jäsenvaltioille.Tehty Brysselissä 6 päivänä joulukuuta 1984.Neuvoston puolestaPuheenjohtajaL. KAVANAGH(1) EYVL N:o C 53, 25.2.1983, s. 3 ja EYVL N:o C 186, 12.7.1983, s. 3(2) EYVL N:o C 184, 11.7.1983, s. 50(3) EYVL N:o C 176, 4.7.1983, s. 4(4) EYVL N:o C 112, 20.12.1973, s. 3(5) EYVL N:o C 139, 13.6.1977, s. 3(6) EYVL N:o C 46, 17.2.1983, s. 1(7) EYVL N:o L 84, 31.3.1978, s. 43(8) EYVL N:o L 194, 25.7.1975, s. 39(9) EYVL N:o L 108, 26.4.1976, s. 41(10) EYVL N:o L 230, 5.8.1982, s. 1LIITE I YHDENMUKAISEN KULJETUSASIAKIRJAN SISÄLTÖ A OSAIlmoituksessa annettavat tiedot(ks. yleisohjeet, 1 kohta)1. Jätteen haltija(a)2. Yleinen ilmoitus tai ilmoitus yhdestä lähetyksestä3. a) Jätteen vastaanottaja(a)b) Lupanumero (tarvittaessa)c) Tiedot sopimuksesta haltijan ja vastaanottajan välillä4. Jätteen tuottaja(tuottajat)(a)5. a) Jätteen kuljetuksen suorittaja(suorittajat)(a)b) Lupanumero (tarvittaessa)(b)6. a) Jätteen alkuperämaab) Toimivaltainen viranomainen(c)7. a) Todennäköiset läpikulkumaatb) Toimivaltainen viranomainen(c)8. a) Siirron vastaanottajavaltiob) Toimivaltainen viranomainen(c)9. Suunniteltu siirtopäivä (suunnitellut siirtopäivät)(d)10. Suunniteltu kuljetustapa (maantie, ilma, meri jne.)11. Tiedot vakuutuksesta kolmansille osapuolille aiheutuvan vahingon varalta(f)12. Jätteen ja sen koostumuksen nimi ja fysikaalinen kuvaus(e)13. Suunniteltu pakkaustapa14. Määrä(määrät) (kg)(g)15. YK:n luokitus16. Prosessi, josta jäte on syntynyt17. Vaaran luonne: räjähtävä / reaktiivinen / korroosiota aiheuttava / myrkyllinen / syttyvä / muu18. Jätteen ulkoinen olemus ...°C lämpötilassa: puuterimainen tai jauhemainen / kiinteä / viskoosinen tai siirappimainen / lietemäinen / nestemäinen / kaasumainen / muu väri19. Jätteen syntypaikka20. Paikka, jossa jätteestä huolehditaan21. Tapa, jolla jätteestä huolehditaan22. Muita tietoja23. Haltijan vakuutus, että tiedot ovat oikein, paikka, päiväys, haltijan allekirjoitusa) Täydellinen nimi ja osoite, puhelin- ja teleksinumero sekä yhteyshenkilön nimi, osoite, puhelin- tai teleksinumero.b) Silloin kun erillistä lupaa ei ole, olisi lähettäjän pystyttävä osoittamaan, että hän noudattaa kyseisen jäsenvaltion tällaisen jätteen lähetystä koskevia sääntöjä.c) Täydellinen nimi ja osoite, puhelin- ja teleksinumero. Nämä tiedot ovat pakollisia vain silloin kun kyseiset maat ovat jäsenvaltioita. Muissa tapauksissa tiedot annetaan, jos ne ovat tiedossa.d) Jos yleinen ilmoitus käsittää useita lähetyksiä, joko jokaisen lähetyksen oletettu päivämäärä, tai jos niitä ei tiedetä, on ilmoitettava kuinka usein lähetyksiä on odotettavissa.e) Tyypillisimpien ainesosien luonne ja pitoisuus, ilmaistuna jätteen myrkyllisyytenä ja sen aiheuttamina muina vaaroina vaaditaan ilmoittamaan yhdessä suunniteltuun käsittelymenetelmään liittyvän analyysin kanssa, jos mahdollista, varsinkin milloin kyseessä on ensimmäinen siirto.f) Esimerkkejä liitettävistä tiedoista milloin tällaista vakuutusta vaaditaan: vakuutuksen antaja, vakuutusnumero, viimeinen voimassaolopäivä.g) Milloin yleinen ilmoitus koskee useita siirtoja, on ilmoitettava sekä kokonaismäärä että jokaisen erillisen siirron määrät.B OSAVahvistus(Ks. yleisohjeet, 2 kohta)1. Ilmoituksen vastaanottopäivä2. Vahvistuksen lähetyspäivä3. Vahvistuksen voimassaoloaika4. Liittyykö vahvistus yksittäislähetykseen vai useampiin lähetyksiin5. Toimivaltaisen viranomaisen päiväys, allekirjoitus ja leimaC OSAKuljetusjärjestelyt(Ks. yleisohjeet, 3 kohta)1. Kuljetuksen sarjanumero2. Kuljetusvälineen yksilöinti3. Säiliöiden, merkintöjen, numeroiden jne. numero ja tyyppi4. Tarkat määrät (kg)5. Tullauspaikat saavuttaessa maahan(maihin), jonka(joiden) alueen läpi kuljetaan6. Mahdolliset kyseisten jäsenvaltioiden määräämät erityisehdot niiden alueen kautta kulkemiselle7. Haltijan ja kuljettajan vakuutus, että tiedot ovat oikein; paikka, päiväys, haltijan ja kuljetuksen suorittajan allekirjoitus.D OSAVastaanottajan vahvistus(Ks. yleisohjeet, 4 kohta)Vastaanottajan ilmoitus, että hän on vastaanottanut jätteen poistamista varten ja jätteen määrä; paikka, päiväys ja vastaanottajan allekirjoitus.E OSATullin hyväksyntä(Ks. yleisohjeet, 5 kohta)1. Tullauspaikan osoite2. Ilmoitus, että jäte on viety yhteisön tullialueelta3. Poistumispäivämäärä4. Päiväys, tulliviranomaisen leima ja allekirjoitusYLEISOHJEETHuom. Mikä tahansa toimivaltainen viranomainen voi vaatia lisätietoja tai asiakirjoja täydentämään kuljetusasiakirjassa annettuja tietoja.1. Kuljetusasiakirjan A osan haltija täyttää ja lähettää sen jätteen vastaanottajajäsenvaltion toimivaltaiselle viranomaiselle tai, jos jäte toimitetaan määräpaikkaan yhteisön ulkopuolella taikka kyseessä on jäte, joka kuljetetaan yhteisön kautta, sen jäsenvaltion, jonka kautta kuljetuksen on määrä viimeksi tapahtua, toimivaltaiselle viranomaiselle, liittäen mukaan kolmannelle vastaanottajavaltiolle ja muiden siirtoon osallisten jäsenvaltioiden toimivaltaisille viranomaisille tarkoitetut jäljennökset.2. B osan täyttää sen jäsenvaltion toimivaltainen viranomainen, jolle ilmoitus on osoitettu ja palauttaa sen jätteen haltijalle kuukauden kuluessa ilmoituksen vastaanottamisesta.Vaarallisen jätteen rajan yli tapahtuvaa siirtoa ei saa suorittaa ennen kuin edellä tarkoitettu toimivaltainen viranomainen on antanut vahvistuksen ilmoitukselle. Vahvistuksen on seurattava lähetyksen mukana.3. Saatuaan vahvistuksen toimivaltaiselta viranomaiselta haltijan on, yhdessä kuljetuksen suorittajan kanssa, täytettävä kuljetusasiakirjan C osa. Kuljetusasiakirjan on, asianmukaisesti täytettynä, seurattava siirron mukana, ja ennen kuin siirto tapahtuu, on jäljennökset lähetettävä asianomaisten jäsenvaltioiden toimivaltaisille viranomaisille.4. Vastaanottaja täyttää D osan vastaanotettuaan jätteet, silloin kun vastaanottaja on jäsenvaltiossa. Vastaanottajan on lähetettävä jäljennökset asianmukaisesti täytetystä kuljetusasiakirjasta jätteen haltijalle ja asianomaisten jäsenvaltioiden toimivaltaisille viranomaisille.5. Milloin jäte viedään yhteisöstä, että siitä huolehdittaisiin yhteisön ulkopuolella tai jätettä kuljetetaan yhteisön kautta, E osan täyttää tulliviranomainen paikassa, jossa kuljetus poistuu yhteisön alueelta ja se palautetaan sen maan toimivaltaiselle viranomaiselle. Tässä tapauksessa on jätteen haltijan todistettava toimittajajäsenvaltion toimivaltaiselle viranomaiselle viimeistään kuuden viikon kuluttua siitä, kun jäte on poistunut yhteisöstä, että jäte on saapunut määränpäähänsä ja osoitettava yhteisön viimeinen tullauspaikka, jonka kautta lähetys on kulkenut.LIITE II LUETTELO 8 ARTIKLAN 2 KOHDASSA TARKOITETUISTA KANSAINVÄLISISTÄ KULJETUSSOPIMUKSISTA(1) 1. ADR:Eurooppalainen sopimus vaarallisten tavaroiden kansainvälisistä tiekuljetuksista (1957);2. CIM:Yhtenäiset oikeussäännökset sopimuksesta tavaran kansainvälisestä rautatiekuljetuksista (1924)(2) myös liitteessä 1;RID:Kansainväliset määräykset vaarallisten aineiden kuljettamisesta rautateillä (1924);3. SOLAS yleissopimus:Kansainvälinen yleissopimus ihmishengen turvallisuudesta merellä (1974);4. IMDG säännökset(3):Vaarallisten aineiden merikuljetussäännökset;5. Chicagon sopimus:Kansainvälinen siviili-ilmailun yleissopimus (1944), jonka liite 18 käsittelee vaarallisten aineiden tavaroiden kuljettamista ilmateitse (T.I.: Tekniset ohjeet vaarallisten aineiden turvallisesta kuljettamisesta ilmassa);6. MARPOL yleissopimus:Kansainvälinen yleissopimus alusten aiheuttaman meren pilaantumisen ehkäisemisestä (1973/1978);7. ADNR:Määräys vaarallisten aineiden kuljettamisesta Reinillä (1970).(1) Tämä luettelo sisältää tämän direktiivin antamisajankohtana voimassa olevat sopimukset ja sitä voi mukauttaa artiklassa 15 tarkoitettu tekninen komitea.(2) Tämän sopimuksen nimeksi tulee 1 päivästä toukokuuta 1985 alkaen:COTIF: Kansainvälisiä rautatiekuljetuksia koskeva yleissopimus.RID tulee liitteeksi COTIF:iin nimellä:"Vaarallisten aineiden kansainvälisiä rautatiekuljetuksia koskevat säännökset"(3) IMDG säännökset tulee osaksi SOLAS yleissopimusta 1 päivästä tammikuuta 1985 alkaen.LIITE III ILMOITUS UUDELLEENKÄYTTÖÄ, UUDISTAMISTA JA KIERRÄTYSTÄ VARTEN TARKOITETUSTA JÄTTEESTÄ A. HALTIJAN ILMOITUS(1)Haltijan nimi ja osoite . . . Seuraavat aineet(2). . . on tarkoitettu uudelleenkäyttöön/uudistamiseen/kierrätykseen. . . (3) kanssa tehdyn sopimuksen perusteella.Näihin aineisiin ei sovelleta direktiivin 84/631/ETY säännöksiä sen 17 artiklan perusteella.Päiväys ja haltijan allekirjoitusB. VASTAANOTTAJAN ILMOITUS(4)Vastaanottajan nimi ja osoite . . . Todistamme, että nämä aineet todella uudelleenkäytetään/uudistetaan/kierrätetään.Päiväys ja vastaanottajan allekirjoitus(1) Haltija täyttää ja lähettää siirron mukana. Haltijan on lisäksi toimitettava jäljennös tästä asiakirjasta jätteen vastaanottajajäsenvaltion toimivaltaisille viranomaisille tai, milloin kyseessä on yhteisöstä pois vietävä jäte, sen jäsenvaltion, jonka kautta lähetyksen on viimeksi määrä tapahtua, toimivaltaiselle viranomaiselle.(2) Aineiden tavallinen kaupallinen nimitys ja määrä.(3) Vastaanottajan nimi ja osoite.(4) Vastaanottaja täyttää ja lähettää alaviitteessä 1 tarkoitettujen jäsenvaltioiden toimivaltaisille viranomaisille viimeistään 15 päivän kuluttua jätteen vastaanottamisesta.


Avis juridique important

|

31992L0075

Neuvoston direktiivi 92/75/ETY, annettu 22 päivänä syyskuuta 1992, kodinkoneiden energian ja muiden voimavarojen kulutuksen osoittamisesta merkinnöin ja yhdenmukaisin tuotetiedoin

Virallinen lehti nro L 297 , 13/10/1992 s. 0016 - 0019 Suomenk. erityispainos Alue 13 Nide 23 s. 0195  Ruotsink. erityispainos Alue 13 Nide 23 s. 0195

NEUVOSTON DIREKTIIVI 92/75/ETY,annettu 22 päivänä syyskuuta 1992,kodinkoneiden energian ja muiden voimavarojen kulutuksen osoittamisesta merkinnöin ja yhdenmukaisin tuotetiedoin EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 100 a artiklan,ottaa huomioon komission ehdotuksen(1),toimii yhdessä Euroopan parlamentin kanssa(2),ottaa huomioon talous- ja sosiaalikomitean lausunnon(3),sekä katsoo, ettäon tärkeää toteuttaa toimenpiteitä sisämarkkinoiden luomiseksi asteittain 31 päivään joulukuuta 1992 mennessä,tietyillä jäsenvaltioilla on jo omat vapaaehtoiset kodinkoneiden energiankulutusta koskevat tietojärjestelmänsä, jotka perustuvat etenkin merkintöihin; eräs jäsenvaltio on virallisesti ehdottanut oman pakollisen merkintäjärjestelmänsä käyttöönottoa; toiset jäsenvaltiot harkitsevat sellaisen käyttöönottoa; useiden kansallisten pakollisten järjestelmien olemassaolo voi aiheuttaa esteitä yhteisön sisäiselle kaupalle,perustamissopimuksen 130 r artiklassa edellytetään luonnonvarojen käyttöä harkiten ja järkevästi; energian harkittu käyttö on eräs tärkeimpiä keinoja tämän tavoitteen saavuttamiseksi ja ympäristön pilaantumisen vähentämiseksi,tarkan, olennaisen ja vertailukelpoisen tiedon tarjoaminen erityisesti kodinkoneiden energiankulutuksesta voi vaikuttaa yleisön valintoihin sellaisten laitteiden eduksi, jotka kuluttavat vähemmän energiaa, ja kannustaa valmistajia toimenpiteisiin valmistamiensa laitteiden energiankulutuksen vähentämiseksi; tämä tieto kannustaa välillisesti myös laitteiden harkittuun käyttöön; jos nämä tiedot puuttuvat, pelkkä markkinavoimien toiminta ei riitä edistämään harkittua energiankäyttöä näiden laitteiden osalta,tieto on markkinavoimien toiminnassa avainasemassa, ja siksi on välttämätöntä ottaa käyttöön yhdenmukainen merkintä kaikkien samantyyppisten laitteiden osalta, jakaa mahdollisille ostajille yhdenmukaista lisätietoa näiden kodinkoneiden kustannuksista energian ja muiden voimavarojen kulutuksen osalta sekä toteuttaa toimenpiteitä, joilla varmistetaan, että tämän tiedon saa myös mahdollinen ostaja, joka ei näe laitetta esillä ja jolla ei siten ole tilaisuutta nähdä merkintää,tätä tarkoitusta varten jokaisen laitetyypin energiankulutus ja muut tiedot on mitattava yhdenmukaistettujen standardien ja menetelmien mukaisesti, ja näiden standardien ja menetelmien soveltamista on valvottava, kun laite saatetaan markkinoille,direktiivillä 79/530/ETY(4) pyrittiin edistämään näitä tavoitteita kotitalouskoneiden osalta; on annettu kuitenkin vain yksi sähköuuneja koskeva soveltamisdirektiivi, ja vain harvat jäsenvaltiot ovat ottaneet tämän merkinnän käyttöön; siksi on nyt välttämätöntä oppia saadusta kokemuksesta ja vahvistaa edellä mainitun direktiivin säännöksiä, siksi direktiivi 79/530/ETY on korvattava ja sähköuuneihin sovellettava direktiivi 79/531/ETY(5) on tarkistettava ja yhdistettävä myöhemmin nykyiseen järjestelmään,täysin vapaaehtoinen järjestelmä johtaa vain joidenkin laitteiden merkintään tai varustamiseen yhdenmukaisilla tuotetiedoilla; on olemassa vaara, että tämä aiheuttaa sekaannusta tiettyjen kuluttajien keskuudessa; siksi nykyisellä järjestelmällä on varmistettava, että kaikkien kyseisten laitteiden energiankulutus osoitetaan merkinnöin ja varustamalla laitteet yhdenmukaisin tuoteselostuksin,kodinkoneet kuluttavat energiaa hyvin monissa muodoissa, joista tärkeimmät ovat sähkö ja kaasu; siksi tämän direktiivin on periaatteessa katettava kaikkia energiamuotoja käyttävät laitteet,kodinkoneiden tuottamasta ilmassa kantautuvasta melusta 1 päivänä joulukuuta 1986 annetussa neuvoston direktiivissä 86/594/ETY(6) säädetään, että aiheutuva melu on tarvittaessa osoitettava energiamerkinnöissä; siksi on säädettävä myös kaikkien muiden yhteisön järjestelmien kattamien tietojen ja merkintöjen sisällyttämisestä energiamerkintöihin, jaasetusta on tarpeen soveltaa vain laitetyyppeihin, joiden energian kokonaiskäyttö on merkittävää ja jotka tarjoavat riittävät mahdollisuudet energiatehokkuuden parantamiseen,ON ANTANUT TÄMÄN DIREKTIIVIN:1 artikla 1 Tämän direktiivin tarkoitus on mahdollistaa tiettyjen kodinkonetyyppien energian ja muiden olennaisten voimavarojen kulutusta koskevia tietojen, erityisesti merkintöjen ja tuotetietojen, julkaisua koskevien kansallisten toimenpiteiden yhdenmukaistaminen niin, että kuluttajat saavat mahdollisuuden valita energiatehokkuudeltaan parhaimmat laitteet. Tätä direktiiviä sovelletaan seuraaviin kotitalouskoneisiin, vaikka niitä myytäisiin muuhun kuin kotitalouskäyttöön:- jääkaapit, pakastimet ja näiden yhdistelmät,- pesukoneet, pyykinkuivauslaitteet ja näiden yhdistelmät,- astianpesukoneet,- uunit,- vedenlämmittimet ja kuuman veden varaajat,- valonlähteet,- ilmastointilaitteet.2 Tämän artiklan luetteloon voidaan lisätä muita kodinkonetyyppejä 9 artiklan b kohdan mukaisesti.3 Tätä direktiiviä ei sovelleta tällaisiin laitteisiin turvallisuussyistä kiinnitettyyn arvokilpeen tai vastaavaan.4 Tässä direktiivissä tarkoitetaan:- `jälleenmyyjällä` vähittäiskauppiasta tai muuta henkilöä, joka myy, vuokraa, myy osamaksulla tai esittelee kodinkoneita käyttäjille,- `tavaran toimittajalla` valmistajaa tai valmistajan valtuutettua edustajaa yhteisössä tai henkilöä, joka saattaa tuotteen yhteisön markkinoille,- `selostuksella` kyseiseen laitteeseen liittyvää yhdenmukaistettua tietotaulukkoa,- `muilla olennaisilla voimavaroilla` vettä, kemikaaleja tai muita mahdollisia aineita, joita laite kuluttaa tavanomaisessa käytössä,- `lisätiedoilla` muita laitteen tehoa koskevia tietoja, jotka liittyvät sen energian tai muun olennaisen voimavaran käytön arviointiin tai helpottavat tätä arviointia.5 Merkintä- tai selostusvelvollisuus ei koske laitteiden sellaisia malleja, joiden tuotanto on lakannut ennen asianmukaisen täytäntöönpanodirektiivin voimaantuloa eikä käytettyinä myytäviä laitteita.2 artikla 1 Sähköenergian, muiden energiamuotojen ja muiden olennaisten voimavarojen kulutukseen liittyvät tiedot ja lisätiedot on ilmoitettava kuluttajalle myyntiin, vuokralle, osamaksukauppaan tai käyttäjille esiteltäviin kodinkoneisiin liittyvällä selostuksella ja merkinnällä.2 Merkintään ja selostuksiin liittyvät tiedot määritellään 9 artiklan nojalla annetuissa, kuhunkin kodinkonetyyppiin liittyvissä direktiiveissä.3 On aiheellista laatia tekniset tiedot, joiden avulla voidaan arvioida merkintään ja selostukseen sisältyvien tietojen tarkkuus. Näissä tiedoissa on oltava:- yleiskuvaus tuotteesta,- suoritettujen suunnittelulaskelmien tulokset, jos niillä on merkitystä,- käytettävissä olevat testausselosteet, mukaan luettuna yhteisön muussa lainsäädännössä määriteltyjen, toimivaltaisten ilmoitettujen tarkastuslaitosten laatimat selosteet,- silloin, kun arvot on johdettu samanlaisista malleista saaduista arvoista, vastaavat tiedot näiden mallien osalta.4 Tavaran toimittajan on laadittava 3 kohdassa tarkoitetut tekniset tiedot. Tähän tarkoitukseen tavaran toimittaja voi käyttää yhteisön asianmukaisen lainsäädännön perusteella jo vaadittuja tietoja. Tavaran toimittajan on pidettävä nämä tiedot saatavilla tarkastusta varten viiden vuoden ajan viimeisen tuotteen valmistamisesta.3 artikla 1 Kaikkien tavaran toimittajien, jotka saattavat markkinoille soveltamisdirektiiveissä määriteltyjä kodinkoneita, on laadittava myös tämän direktiivin mukainen merkintä. Käytettyjen merkintöjen on oltava kaikissa suhteissa tämän direktiivin ja soveltamisdirektiivien säännösten mukaisia.2 Merkintöjen lisäksi tavaran toimittajien on toimitettava tuoteseloste. Tämän selostuksen on sisällyttävä kaikkiin tuote-esitteisiin. Silloin, kun tavaran toimittaja ei toimita näitä esitteitä, selostusten on sisällyttävä laitteen mukana toimitettaviin asiakirjoihin. Käytettyjen selostusten on oltava kaikissa suhteissa tämän direktiivin ja soveltamisdirektiivien säännösten mukaisia.3 Tavaran toimittajien on vastattava toimittamiensa merkintöjen ja selostusten tarkkuudesta.4 Toimittajan katsotaan antaneen suostumuksensa merkinnässä tai selostuksessa esitetyn tiedon julkaisemiseen.4 artikla Merkintä- ja tuotetietoon on sovellettava seuraavia säännöksiä:a) aina, kun soveltamisdirektiivissä tarkoitettu laite on esillä, jälleenmyyjien on kiinnitettävä selvästi näkyvään paikkaan soveltamisdirektiivissä säädetty ja asianomaisella kielellä laadittu merkintä;b) tavaran toimittajan on toimitettava tarvittavat merkinnät maksutta a kohdassa tarkoitetuille jälleenmyyjille. Tavaran toimittajilla on vapaus valita oma merkintöjen toimitusjärjestelmä. Kun jälleenmyyjä tilaa merkintöjä, tavaran toimittajien on kuitenkin varmistettava, että tilatut merkinnät toimitetaan viipymättä.5 artikla Kun laitteita tarjotaan myytäväksi, vuokrattavaksi tai osamaksukauppaan postitse, luettelossa tai muulla sellaisella tavalla, jonka mukaan mahdollisen ostajan ei voi olettaa näkevän esiteltävää laitetta, soveltamisdirektiiveissä on säädettävä, että mahdollisten asiakkaiden on saatava merkinnässä tai selostuksessa esitetyt olennaiset tiedot ennen laitteen ostoa.6 artikla Soveltamisdirektiiveissä on säädettävä direktiivin 86/594/ETY mukaisesti toimitetun, ilmassa kantautuvaa melua koskevan tiedon sekä muussa yhteisön lainsäädännössä säädetyn asianomaista laitetta koskevan julkisen tiedon esittämisestä merkinnässä tai selostuksessa.7 artikla Jäsenvaltioiden on toteutettava aiheelliset toimenpiteet sen varmistamiseksi, että:a) kaikki alueelle sijoittautuneet tavaran toimittajat ja jälleenmyyjät täyttävät tämän direktiivin mukaiset velvollisuutensa;b) tämän direktiivin ja soveltamisdirektiivien vaatimusten vastaisten energiankulutukseen liittyvien merkintöjen, merkkien, tunnusten tai tekstien esittäminen on kiellettyä, jos se todennäköisesti johtaa harhaan tai aiheuttaa sekaannusta. Tätä kieltoa ei sovelleta yhteisön eikä kansallisiin ympäristömerkkiohjelmiin;c) energiankulutusta koskevan merkintä- ja selostusjärjestelmän käyttöönottoon on tarpeen liittää kasvatuksellisia ja käyttöä edistäviä tiedotuskampanjoita, joilla pyritään kannustamaan yksityisiä kuluttajia energian vastuullisempaan käyttöön.8 artikla 1 Jos tämän direktiivin ja soveltamisdirektiivien säännöksiä on noudatettu, jäsenvaltiot eivät saa kieltää eivätkä rajoittaa soveltamisdirektiivissä tarkoitettujen kodinkoneiden saattamista markkinoille.2 Jäsenvaltioiden on pidettävä merkintöjä ja selostuksia tämän direktiivin ja soveltamisdirektiivien säännösten mukaisina, jollei niillä ole näyttöä päinvastaisesta. Ne voivat vaatia tavaran toimittajilta 2 artiklan 3 kohdassa tarkoitettua näyttöä merkinnöissä tai selostuksissa annettujen tietojen paikkansapitävyydestä, kun niillä on syytä epäillä, että ne eivät ole oikeita.9 artikla Järjestelmän perustamiseen ja toimintaan liittyvät toimenpiteet on hyväksyttävä ja mukautettava tekniikan kehitykseen 10 artiklassa säädettyä menettelyä noudattaen. Näitä toimenpiteitä ovat:a) soveltamisdirektiivit,b) uusien kodinkoneiden lisääminen 1 artiklan 1 kohdan luetteloon, kun merkittävien energiansäästöjen saavuttaminen on todennäköistä.10 artikla Tässä direktiivissä ja erityisesti sen 9 artiklassa tarkoitettujen toimenpiteiden toteuttamisessa komissiota avustaa komitea, jonka muodostuu jäsenvaltioiden edustajista ja jonka puheenjohtajana on komission edustaja.Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.Komissio päättää suunnitelluista toimenpiteistä, jos ne ovat komitean lausunnon mukaiset.Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä.Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä, jollei neuvosto ole yksinkertaisella enemmistöllä hylännyt mainittuja toimenpiteitä.11 artikla Kolmen vuoden kuluttua tämän direktiivin täytäntöönpanosta komissio laatii arvion sen toteuttamisesta ja saaduista tuloksista. Arviosta laaditaan kertomus Euroopan parlamentille ja neuvostolle.12 artikla Soveltamisdirektiiveissä on eriteltävä:a) direktiivissä tarkoitettujen laitteiden tyypin tarkka määritelmä;b) edellä 1 artiklan 1 kohdassa tarkoitetun tiedon saamiseen sovellettavat mittausstandardit ja -menetelmät;c) edellä 2 artiklan 3 kohdassa tarkoitettujen teknisten tietojen yksityiskohdat;d) edellä 2 artiklassa tarkoitetun merkinnän malli ja sisältö; merkintöjen on oltava malliltaan mahdollisimman yhdenmukaisia;e) paikka, johon merkintä kiinnitetään laitteessa, tarvittaessa soveltamisdirektiivissä voidaan säätää merkinnän kiinnittämisestä tai painamisesta pakkaukseen;f) edellä 3 artiklan 2 kohdassa tarkoitetun selostuksen tai lisätietojen sisältö taikka tarvittaessa muoto ja tarkempia lisätietoja. Merkinnässä olevat tiedot on sisällytettävä myös selostukseen;g) edellä 5 artiklassa tarkoitettuun myyntiin tarjottaessa ilmoitettavat tiedot ja tapa, jolla ne ilmoitetaan.13 artikla Kumotaan direktiivi 79/530/ETY 1 päivästä tammikuuta 1994.Direktiiviä 79/531/ETY pidetään tämän direktiivin soveltamisdirektiivinä sähköuunien osalta, jäsenvaltiot voivat kuitenkin jättää sen käyttöönoton vapaaehtoiseksi 10 artiklassa säädettyä menettelyä noudattaen annetussa, uuneja koskevassa tarkistetussa täytäntöönpanodirektiivissä säädettyyn päivään saakka.14 artikla 1 Jäsenvaltioiden on 1 päivään heinäkuuta 1993 mennessä annettava tämän direktiivin noudattamisen edellyttämät säännökset. Niiden on ilmoitettava tästä komissiolle viipymättä.Jäsenvaltioiden on saatettava nämä säännökset voimaan viimeistään 1 päivänä tammikuuta 1994.2 Kun jäsenvaltiot antavat nämä säännökset, niissä on viitattava tähän direktiiviin tai sitä virallisesti julkaistaessa siihen on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.3 Jäsenvaltioiden on toimitettava komissiolle tässä direktiivissä tarkoitetuista kysymyksistä antamansa keskeiset kansalliset säännökset.15 artikla Tämä direktiivi on osoitettu kaikille jäsenvaltioille.Tehty Brysselissä 22 päivänä syyskuuta 1992.Neuvoston puolestaPuheenjohtajaR. NEEDHAM(1) EYVL N:o C 235, 10.9.1991, s. 5(2) EYVL N:o C 125, 18.5.1992, s. 172EYVL N:o C 241, 21.9.1992(3) EYVL N:o C 49, 24.2.1992, s. 32(4) EYVL N:o L 145, 13.6.1979, s. 1(5) EYVL N:o L 145, 13.6.1979, s. 7(6) EYVL N:o L 344, 6.12.1986, s. 24


Avis juridique important

|

31977L0099

Neuvoston direktiivi 77/99/ETY annettu 21 päivänä joulukuuta 1976 terveyttä koskevista kysymyksistä yhteisön sisäisessä lihavalmisteiden kaupassa

Virallinen lehti nro L 026 , 31/01/1977 s. 0085 - 0100 Suomenk. erityispainos Alue 3 Nide 8 s. 0056  Kreikank. erityispainos: Luku 03 Nide 17 s. 0060  Ruotsink. erityispainos Alue 3 Nide 8 s. 0056  Espanjank. erityispainos: Luku 03 Nide 11 s. 0174  Portugalink. erityispainos: Luku 03 Nide 11 s. 0174

NEUVOSTON DIREKTIIVI annettu 21 päivänä joulukuuta 1976 terveyttä koskevista kysymyksistä yhteisön sisäisessä lihavalmisteiden kaupassa (77/99/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 43 ja 100 artiklan,ottaa huomioon komission ehdotuksen,ottaa huomioon Euroopan parlamentin lausunnon(1),sekä katsoo, ettämarkkinoiden yhteisten järjestelyjen toteuttamisen jälkeen lihavalmisteet liikkuvat vapaasti yhteisössä; kuitenkin tätä alaa koskevien jäsenvaltioiden terveysvaatimusten väliset erot ovat esteenä näiden valmisteiden yhteisön sisäiselle kaupalle; näiden erojen poistamiseksi on tarpeen korvata nämä kansalliset vaatimukset yhteisillä säännöksillä,kyseisten valmisteiden laadun takaamiseksi terveydelliseltä kannalta on tarpeen käyttää niiden valmistuksessa ainoastaan sellaista tuoretta lihaa, joka on saatu terveyttä koskevista ongelmista yhteisön sisäisessä tuoreen lihan kaupassa 26 päivänä kesäkuuta 1964 annetussa neuvoston direktiivissä 64/433/ETY(2), sellaisena kuin se on viimeksi muutettuna direktiivillä 75/379/ETY(3), terveyttä koskevista ongelmista yhteisön sisäisessä tuoreen siipikarjanlihan kaupassa 15 päivänä helmikuuta 1971 annetussa neuvoston direktiivissä 71/118/ETY(4), sellaisena kuin se on viimeksi muutettuna direktiivillä 75/379/ETY, sekä myös terveyttä ja eläinlääkintää koskevista ongelmista nautaeläinten, sikojen ja tuoreen lihan tuonnissa kolmansista maista 12 päivänä joulukuuta 1972 annetussa neuvoston direktiivissä 72/462/ETY(5), sellaisena kuin se on viimeksi muutettuna direktiivillä 75/379/ETY, säädettyjen yhteisön standardien mukaisesti, lihavalmisteet on valmistettava, säilytettävä ja kuljetettava olosuhteissa, jotka tarjoavat täydet takuut hygienian osalta;välttämättömyys, että tuotanto- ja käsittelylaitokset on hyväksyttävä, on omiaan helpottamaan näiden vaatimus ten noudattamisen valvontaa; olisi säädettävä menettelystä jäsenvaltioiden välisten, tuotantolaitosten hyväksyntäperusteita koskevien mahdollisten riitojen ratkaisemiseksi,lisäksi olisi otettava käyttöön yhteisön tarkastusmenettely sen varmistamiseksi, että tämän direktiivin säännökset pannaan yhdenmukaisesti täytäntöön kaikissa jäsenvaltioissa; olisi säädettävä, että tällainen tarkastusmenettely määritettäisiin 15 päivänä lokakuuta 1968 tehdyllä neuvoston päätöksellä(6) perustetussa pysyvässä eläinlääkintäkomiteassa yhteisön menettelyä noudattaen,olisi säädettävä mahdollisuudesta poiketa eräistä tämän direktiivin säännöksistä tiettyjen sellaisten lihavalmisteiden osalta, jotka sisältävät muita elintarvikkeita ja hyvin pienen prosenttiosuuden lihaa; nämä poikkeukset olisi myönnettävä yhteisön menettelyä noudattaen pysyvässä eläinlääkintäkomiteassa,toimivaltaisten viranomaisten laatiman terveystodistuksen antamista pidetään yhteisön sisäisen kaupan osalta parhaana keinona antaa vastaanottajamaan toimivaltaisille viranomaisille takeet siitä, että lihavalmistelähetys on tämän direktiivin säännösten mukainen; tämän todistuksen on oltava kyseisen lähetyksen mukana määräpaikkaan asti,jäsenvaltioilla on oltava mahdollisuus kieltää sellaisten toisesta jäsenvaltiosta peräisin olevien lihavalmisteiden liikkeelle laskeminen niiden alueella, jotka osoittautuvat ihmisravinnoksi kelpaamattomiksi tai jotka eivät ole asiaa koskevien yhteisön säännösten mukaisia,tällaisessa tapauksessa, jos terveydelliset seikat eivät sitä estä ja kun lähettäjä tai tämän edustaja niin pyytää, lihojen palauttaminen olisi sallittava,kiellon tai rajoituksen perusteena olevat seikat olisi saatettava lähettäjän tai tämän edustajan sekä, eräissä tapauksissa, lähettäjämaan toimivaltaisten viranomaisten tietoon, jotta asianomaiset voivat arvioida kiellon tai rajoituksen perusteet,lähettäjälle olisi tarpeen antaa mahdollisuus saada asiantuntijan lausunto siinä tapauksessa, että hakijan ja vastaanottajajäsenvaltion viranomaisen välille syntyy riita kiellon tai rajoituksen perusteista, jasuunniteltujen toimenpiteiden täytäntöönpanon helpottamiseksi olisi säädettävä menettelystä jäsenvaltioiden ja komission välisen tiiviin yhteistyön aikaansaamiseksi pysyvässä eläinlääkintäkomiteassa,ON ANTANUT TÄMÄN DIREKTIIVIN:1 artikla Tässä direktiivissä säädetään yhteisön sisäiseen kauppaan tarkoitettujen lihavalmisteiden terveysvaatimuksista.2 artikla 1. Tässä direktiivissä tarkoitetaan:a) "lihavalmisteilla" valmisteita, jotka on tai joista osa on valmistettu sellaisesta lihasta, jota on käsitelty tietyn säilyvyyden varmistamiseksi.Lihaa, jota on ainoastaan kylmäkäsitelty ei kuitenkaan pidetä lihavalmisteena.Tätä direktiiviä ei sovelleta seuraaviin:i) lihauutteet, lihaliemi, lihakastikkeet ja vastaavat tuotteet, jotka eivät sisällä lihapalasia,ii) kokonaiset luut, luun kappaleet tai murskatut luut, lihapeptonit, eläinliivate, lihajauhe, kamarajauhe, veriplasma, kuivattu veri, kuivattu veriplasma, soluproteiinit, luu-uutteet ja vastaavat tuotteet,iii) eläinten kudoksista sulatetut rasvat,iv) puhdistetut ja valkaistut, suolatut tai kuivatut mahat, rakot ja suolet,b) "lihalla" lihaa sellaisena kuin se on määriteltynä:- direktiivin 64/433/ETY 1 artiklassa,- direktiivin 71/118/ETY 1 artiklassa,- direktiivin 72/462/ETY 2 artiklassa,c) "tuoreella lihalla" tuoretta lihaa sellaisena kuin se on määriteltynä direktiivien 64/433/ETY ja 71/118/ETY 1 artiklassa ja direktiivin 72/462/ETY 2 artiklassa,d) "käsittelyllä" yhdessä muiden elintarvikkeiden kanssa tai ilman niitä olevan tuoreen lihan käsittelyä kuumentamalla, kuivasuolaamalla, laukkasuolaamalla tai kuivaamalla tai näiden menetelmien yhdistelmällä,e) "täydellisellä käsittelyllä" sellaista käsittelyä, jonka vaikutukset takaavat tuotteen pysyvän terveellisenä tavanomaisessa huoneenlämmössä,f) "epätäydellisellä käsittelyllä" käsittelyä, joka ei täytä liitteessä A olevan V luvun 27 kohdassa täydelliselle käsittelylle vahvistettuja vaatimuksia,g) "kuumennuksella" kuivan tai kostean lämmön käyttöä,h) "kuivasuolauksella" suolan (NaCl) käyttöä,i) "kuivaamisella" luonnollista tai keinotekoista vesipitoisuuden alentamista,j) "lähettäjämaalla" jäsenvaltiota, josta lihavalmisteet lähetetään toiseen jäsenvaltioon,k) "määrämaalla" jäsenvaltiota, johon lihavalmisteet lähetetään toisesta jäsenvaltiosta,l) "lähetyksellä" saman terveystodistuksen kattamaa lihavalmiste-erää,m) "käärimisellä, kääreellä" lihavalmisteiden suojaamista kyseisen tuotteen kanssa suoraan kosketuksiin tulevaa sisäpakkausta tai sisäastiaa käyttämällä sekä sisäpakkaus tai sisäastia itse,n) "pakkaamisella, pakkauksella" yhden tai useamman käärityn tai kääreettömän lihavalmisteen asettamista toiseen astiaan, ja astiaa sinänsä.2. Siihen asti, kunnes 9 artiklan 2 kohdan mukaisesti annetusta ehdotuksesta annetaan sellaista lihaa koskevat säännökset, jota on käsitelty muuten kuin kuumentamalla, suolaamalla tai kuivaamalla tai jonka käsittely ei täytä liitteessä A olevan V luvun 26 kohdan vaatimuksia, tällaiseen lihaan sovelletaan 1 kohdan b alakohdassa tarkoitettuja direktiivejä.3 artikla 1. Jäsenvaltioiden on varmistettava, että vain seuraavien yleisten edellytysten mukaisia lihavalmisteita lähetetään sen alueelta toisen jäsenvaltion alueelle:1. niiden on oltava valmistettu 6 artiklan mukaisesti hyväksytyssä ja tarkastetussa laitoksessa,2. niiden on oltava valmistettu, varastoitu ja kuljetettu liitteen A mukaisesti,3. niiden on oltava valmistettu:a) edellä 2 artiklan 1 kohdan c alakohdan määritellystä tuoreesta lihasta. Tämä tuore liha voi olla peräisin:i) direktiivin 64/433/ETY mukaisesti jäsenval- tiosta, jossa valmistus suoritetaan, tai jostakin muusta jäsenvaltiosta,ii) direktiivin 72/462/ETY mukaisesti kolmannesta maasta joko suoraan tai toisen jäsenvaltion kautta,iii) direktiivin 71/118/ETY 15 artiklan mukaisesti kolmannesta maasta jos:- tästä lihasta saadut valmisteet täyttävät tämän direktiivin vaatimukset,- näissä valmisteissa ei ole liitteessä A ole- vassa VII luvussa vahvistettua terveysmerkintää,- näillä valmisteilla käytyyn yhteisön sisäiseen kauppaan sovelletaan kunkin jäsenvaltion kansallisia säännöksiä,b) lihavalmisteesta, jos se täyttää tämän direktiivin vaatimukset,4. niiden on oltava valmistettu kuumentamalla, suolaamalla tai kuivaamalla, ja tähän on voitu yhdistää savustus tai raakakypsytys mahdollisesti erityisissä mikroilmastollisissa olosuhteissa, ja niihin voi kuulua erityisesti eräitä laukkasuolauksessa käytettäviä aineita, ottaen huomioon 12 artiklan säännöksen. Niihin voi myös kuulua muita ruoka-aineita ja mausteita,5. niiden on oltava valmistettu liitteessä A olevan III luvun mukaisesta tuoreesta lihasta,6. toimivaltaisen viranomaisen on täytynyt tarkastaa ne liitteessä A olevan IV luvun mukaisesti; tällaisissa tarkastuksissa voi, pelkästään käytännön tehtävissä ja tarvittaessa 18 artiklassa säädettyä menettelyä nou dattaen määriteltävien sääntöjen mukaisesti, olla apuna erityisesti tätä tarkoitusta varten koulutettuja avustajia,7. niiden on oltava liitteessä A olevassa V luvussa vahvistettujen määräysten mukaisia,8. jos ne kääritään ja pakataan, ne on käärittävä ja pakattava liitteessä A olevan VI luvun mukaisesti,9. niissä on oltava liitteessä A olevan VII luvun mukainen terveysmerkintä,10. kun niitä kuljetetaan määrämaahan, niiden mukana on oltava liitteessä A olevan VIII luvun mukainen terveystodistus,11. ne on varastoitava ja kuljetettava määrämaahan riittävissä ja liitteessä A olevan IX luvun mukaisissa hygieniaolosuhteissa.2. Lihavalmisteita ei saa altistaa ionisoivalle säteilylle, paitsi jos tämä on lääketieteellisistä syistä perusteltua ja kun tällainen toimenpide on selvästi merkitty tuotteeseen ja terveystodistukseen.4 artikla 1. Lihavalmisteita, joita on liitteessä A olevan V luvun 27 kohdan mukaisesti täydellisesti käsitelty, voidaan varastoida ja kuljettaa tavanomaisessa huoneenlämmössä.Valmisteita, joille on aiheutettu luonnollinen käyminen ja pitkäaikainen raakakypsytys, pidetään täydellisesti käsiteltyinä siihen asti kunnes neuvosto komission ehdotuksesta muuttaa yksimielisesti liitteessä A olevan V luvun 27 kohdan b alakohdan raja-arvoja.2. Tarkastusta varten tuottajan on varmistettava, että lihavalmistepakkauksissa, jotka on epätäydellisesti käsiteltyjä, on selvällä ja luettavalla tavalla tehty merkintä siitä lämpötilasta, jossa valmisteet on kuljetettava ja varastoitava, sekä vähimmäissäilyvyysajasta.3. Tarvittaessa voidaan 18 artiklassa säädettyä menettelyä noudattaen päättää, ettei 2 kohtaa sovelleta tiettyihin valmisteisiin, jotka eivät täytä liitteessä A olevan V luvun 27 kohdan määräyksiä, edellytyksin, joiden noudattamista toimivaltaisen viranomaiset valvovat.5 artikla Edellä 3 ja 4 artiklaa ei sovelleta lihavalmisteisiin, jotka määrämaan luvalla tuodaan maahan muuhun käyttöön kuin ihmisravinnoksi; tässä tapauksessa määrämaan on huolehdittava, että näitä valmisteita käytetään vain niihin tarkoituksiin, joita varten ne on tuotu maahan.6 artikla 1. Jäsenvaltioiden on laadittava luettelo laitoksista, jotka se on hyväksynyt ja joille se on antanut eläinlääkinnällisen hyväksyntänumeron. Sen on toimitettava tämä luettelo muille jäsenvaltioille ja komissiolle.Komissio laatii luettelon näistä hyväksytyistä laitoksista ja huolehtii sen julkaisemisesta Euroopan yhteisöjen virallisessa lehdessä.Jäsenvaltio ei saa hyväksyä laitosta, ellei se ole tämän direktiivin mukainen, sanotun kuitenkaan rajoittamatta 8 artiklan soveltamista.Jäsenvaltion on peruutettava hyväksyntä, jos edellytykset hyväksyntään eivät enää täyty.Jos suoritetaan tarkastus 7 artiklan mukaisesti, asianomaisen jäsenvaltion on otettava huomioon tarkastuksen tulokset.Hyväksynnän peruuttamisesta on ilmoitettava muille jäsenvaltioille ja komissiolle.2. Toimivaltaisen viranomaisen on huolehdittava hyväksyttyjen laitosten tarkastuksista ja valvonnasta, ja se voi pelkästään teknisissä tehtävissä käyttää apunaan tätä tarkoitusta varten koulutettuja avustajia.Tätä avustamista koskevat yksityiskohtaiset säännöt annetaan 18 artiklassa säädettyä menettelyä noudattaen.3. Jos jäsenvaltio arvioi, että tämän direktiivin säännöksiä ei noudateta tai ei enää noudateta toisessa jäsenvaltiossa sijaitsevassa laitoksessa, sen on ilmoitettava tästä komissiolle ja tämän toisen jäsenvaltion toimivaltaiselle keskusviranomaiselle.4. Edellä 3 kohdassa tarkoitetussa tapauksessa komissio aloittaa välittömästi 7 artiklassa säädetyn menettelyn.Jäsenvaltioiden voidaan sallia, 19 artiklassa säädettyä menettelyä noudattaen, kieltää saattamasta siitä laitoksesta peräisin olevia valmisteita niiden alueelle, jos siihen asiantuntijatarkastuksessa todetaan olevan aihetta.Edellä tarkoitettu lupa voidaan peruuttaa 19 artiklassa säädettyä menettelyä noudattaen, uudessa, 7 artiklan mukaisesti suoritetun asiantuntijatarkastuksen tulosten perusteella.7 artikla Jäsenvaltioiden ja komission asiantuntijoiden on suoritettava säännöllisesti tarkastuksia hyväksytyissä laitoksissa sen varmistamiseksi, että nämä noudattavat tunnollisesti tätä direktiiviä ja erityisesti liitteessä A olevaa I ja II lukua.Niiden on esitettävä komissiolle kertomus suoritettujen tarkastusten tuloksista.Jäsenvaltion, jonka alueella tarkastus tapahtuu, on annettava kaikki tarvittava apu asiantuntijoille näiden suorittaessa tehtäviään.Komissio nimeää jäsenvaltioiden ehdotuksesta tarkastusten suorittamisesta vastaavat jäsenvaltioiden asiantuntijat. Heidän on oltava jonkin muun jäsenvaltion kansalaisia, kuin sen, jonka alueella tarkastus tapahtuu, ja 6 artiklan 3 ja 4 kohdassa tarkoitetuissa tapauksissa muiden kuin riidan osapuolina olevien jäsenvaltioiden kansalaisia.Tarkastukset tehdään yhteisön nimissä, joka myös vastaa niistä johtuvista kustannuksista.Määräajat tarkastusten tekemiselle ja niitä koskevat yksityiskohtaiset säännökset annetaan 18 artiklassa säädettyä menettelyä noudattaen.8 artikla 1. Sen estämättä, mitä 3 artiklassa säädetään, voidaan 18 artiklassa säädettyä menettelyä noudattaen päättää, että osaa tämän direktiivin säännöksistä ei sovelleta tiettyihin tuotteisiin, jotka sisältävät muita elintarvikkeita ja vain pienen prosenttiosuuden lihaa tai lihavalmisteita.Nämä poikkeukset voivat koskea vain:a) liitteessä A olevassa I luvussa ja vahvistettuja laitosten hyväksynnän edellytyksiä,b) liitteessä A olevassa IV luvussa esitettyjä tarkastusvaatimuksia,c) edellä 3 artiklan 1 kohdan 9 ja 10 alakohdassa säädettyjä terveysmerkintää ja terveystodistusta koskevia vaatimuksia.Harkittaessa tässä artiklassa säädettyjen poikkeusten myöntämistä, on otettava huomioon sekä valmisteiden laji että niiden koostumus.Huolimatta tämän artiklan säännöksistä jäsenvaltioiden on varmistettava, että kaikki yhteisön sisäiseen kauppaan tarkoitetut lihavalmisteet ovat terveellisiä tuotteita, jotka on valmistettu tuoreesta lihasta tai tässä direktiivissä tarkoitetuista lihavalmisteista.2. Edellä 1 kohdan ensimmäistä alakohtaa on sovellettava ensimmäistä kertaa ennen tämän direktiivin täytäntöönpanoa.9 artikla 1. Neuvosto päättää ensimmäistä kertaa ennen tämän direktiivin täytäntöönpanoa yksimielisesti komission ehdotuksesta säännöksistä, joita sovelletaan jauhettuun, hakattuun tai muulla tavoin paloiteltuun lihaan, johon on lisätty muita ruoka-aineita tai mausteita.Kunnes nämä säännökset tulevat voimaan, tähän lihaan sovelletaan edelleen kansallista lainsäädäntöä.2. Komissio antaa neuvostolle ennen tämän direktiivin täytäntöönpanoa ehdotuksen sellaisia valmisteita koskevista tarvittavista toimenpiteistä, joita ei ole käsitelty ja jotka siten eivät täytä liitteessä A olevan V luvun 26 kohdan vaatimuksia.10 artikla Tarvittavat menetelmät liitteessä A olevan V luvun 26 ja 27 kohdan määräysten noudattamisen tarkastamiseksi sekä suurimmat sallitut poikkeamat näistä määräyksistä on vahvis- tettava 18 artiklassa säädettyä menettelyä noudattaen kuusi kuukautta ennen tämän direktiivin täytäntöönpanoa.Näitä menetelmiä, määräyksiä ja sallittuja poikkeamia voidaan tarvittaessa muuttaa tai saattaa ajan tasalle samaa menettelyä noudattaen.11 artikla 1. Jäsenvaltion, jonka alueella on terveystarkastuksen yhteydessä todettu:a) että toisesta jäsenvaltiosta peräisin olevat lihavalmisteet ovat ihmisravinnoksi kelpaamattomia, on kiellettävä näiden valmisteiden liikkeelle laskeminen alueellaan,b) että 3 artiklan säännöksiä ei ole noudatettu, on mahdollista määrätä tällainen kielto,edellä sanotun kuitenkaan rajoittamatta 6 ja 7 artiklan soveltamista.2. Edellä 1 kohdan mukaisesti tehdyissä päätöksissä on sallittava lihavalmisteiden palauttaminen, jos lähettäjä tai tämän edustaja niin pyytää ja jos terveydelliset seikat eivät sitä estä. Joka tapauksessa on toteutettava tarvittavat turvatoimenpiteet näiden lihojen väärinkäytön estämiseksi.Jos palauttaminen on mahdotonta, tuotteet on hävitettävä sen jäsenvaltion alueella, jossa tarkastus on suoritettu.Sen estämättä, mitä tässä säännöksessä säädetään ja vastaanottajan tai tämän edustajan pyynnöstä, terveys- ja hygieenisyystarkastuksia suorittava jäsenvaltio voi sallia kyseisten valmisteiden tuonnin muihin tarkoituksiin kuin ihmisravinnoksi sikäli kuin siitä ei ole vaaraa ihmisille eikä eläimille. Nämä lihavalmisteet eivät saa lähteä tuon jäsenvaltion alueelta, ja sen on tarkastettava niiden määräpaikka.Tällaiset päätökset on saatettava perusteluineen lähettäjän tai tämän edustajan tietoon. Pyydettäessä nämä perustellut päätökset on toimitettava kirjallisina hänelle viipymättä, samoin kuin tiedot voimassa olevan lainsäädännön mukaan hänen käytettävissään olevista muutoksenhakukeinoista sekä muodoista ja määräajoista muutoksenhaulle.3. Jos tällaisten päätösten syynä on tartuntataudin tai ihmisten terveydelle vaarallisen muutoksen toteaminen taikka tämän direktiivin säännösten vakavan laiminlyönnin toteaminen, päätökset on toimitettava perusteluineen viipymättä myös lähettäjämaan toimivaltaiselle keskusviranomaiselle ja komissiolle.12 artikla Lisäaineiden käyttöön lihavalmisteissa sekä tällaista käyttöä koskeviin yksityiskohtaisiin sääntöihin sovelletaan edelleen kansallista lainsäädäntöä kunnes yhteisön asiaa koskevat säännökset tulevat voimaan, sanotun kuitenkaan rajoittamatta voimassa olevien, elintarvikkeissa sallittua lisäaineiden käyttöä koskevien yhteisön sääntöjen soveltamista.13 artikla Neuvosto määrittää yksimielisesti komission ehdotuksesta 31 päivään joulukuuta 1978 mennessä lämpötilat, joita on noudatettava leikkaamisen ja alustavan käärimisen aikana siten kuin siitä määrätään liitteessä A olevan II luvun 9 kohdassa, sanotun kuitenkaan rajoittamatta liitteessä A olevan III luvun 20 kohdan määräysten soveltamista.14 artikla 1. Neuvosto päättää yksimielisesti komission ehdotuksesta säännöistä, jotka koskevat trikiinitarkastusten menetelmiä ja tapauksia, jolloin tällainen tarkastus on tarpeeton.2. Siihen asti kunnes tällaiset säännöt tulevat voimaan, jäsenvaltioiden lainsäädäntöä sovelletaan sianlihaa sisältävien lihavalmisteiden trikiinitarkastuksiin.3. Trikiiniä sisältävää sianlihaa ei saa käyttää yhteisön sisäiseen kauppaan tarkoitettujen lihavalmisteiden valmistuksessa.15 artikla 1. Tämä direktiivi ei vaikuta keinoihin, joita voidaan jäsenvaltioissa voimassa olevan lainsäädännön mukaan käyttää muutoksen saamiseksi toimivaltaisten viranomaisten tässä direktiivissä tarkoitettuihin päätöksiin.2. Jäsenvaltioiden on annettava lähettäjälle, jonka lihavalmisteen laskeminen liikkeelle on 11 artiklan 1 kohdan mukaisesti kielletty, mahdollisuus saada asiantuntijan lausunto. Jäsenvalti- oiden on huolehdittava siitä että, ennen kuin toimivaltaiset viranomaiset toteuttavat muita toimenpiteitä, kuten lihan hävittäminen, asiantuntijoilla on mahdollisuus tarkastaa, ovatko 11 artiklan 1 kohdan vaatimukset täyttyneet.Asiantuntijan on oltava muun jäsenvaltion kuin lähettäjämaan tai määrämaan kansalainen.Komissio laatii jäsenvaltioiden ehdotuksesta luettelon asiantuntijoista, joita voidaan käyttää tällaisen lausunnon antamiseen. Neuvoteltuaan jäsenvaltioiden kanssa se antaa yleiset tätä kohtaa ja erityisesti näiden lausuntojen laatimismenettelyä koskevat säännökset täytäntöönpanosta.16 artikla Siihen asti kunnes yhteisön kansanterveyteen liittyvät, lihavalmisteiden kauppaa koskevat säännökset tulevat voimaan, jatketaan tätä koskevien kansallisten sääntöjen soveltamista.17 artikla Ennen lihavalmisteiden tuontia kolmansista maista koskevien yhteisön säännösten täytäntöönpanoa, jäsenvaltioiden on sovellettava tällaiseen tuontiin säännöksiä, jotka vastaavat vähintään tämän direktiivin mukaisesti annettuja.18 artikla 1. Jos tässä artiklassa säädettyä menettelyä on noudatettava, asian saattaa 15 päivänä lokakuuta 1968 annetulla neuvoston päätöksellä perustetun pysyvän eläinlääkintäkomitean, jäljempänä "komitea", käsiteltäväksi komitean puheenjohtaja omasta aloitteestaan tai jäsenvaltion pyynnöstä viipymättä.2. Komiteassa jäsenvaltioiden äänet painotetaan perustamissopimuksen 148 artiklan 2 kohdassa määrätyllä tavalla. Puheenjohtaja ei osallistu äänestykseen.3. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunnot annetaan 41 äänen enemmistöllä.4. Komissio päättää toimenpiteistä ja panee ne välittömästi täytäntöön, jos ne ovat komitean lausunnon mukaiset. Jos toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä.Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio päättää toimenpiteistä, jollei neuvosto ole yksinkertaisella enemmistöllä hylännyt mainittuja toimenpiteitä.19 artikla 1. Jos tässä artiklassa säädettyä menettelyä on noudatettava, asian saattaa komitean käsiteltäväksi sen puheenjohtaja omasta aloitteestaan tai jäsenvaltion pyynnöstä viipymättä.2. Komiteassa jäsenvaltioiden äänet painotetaan perustamissopimuksen 148 artiklan 2 kohdassa määrätyllä tavalla. Puheenjohtaja ei osallistu äänestykseen.3. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta kahden päivän määräajassa. Lausunnot annetaan 41 äänen enemmistöllä.4. Komissio päättää toimenpiteistä ja panee ne välittömästi täytäntöön, jos ne ovat komitean lausunnon mukai set. Jos toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä.Jos neuvosto ei ole ratkaissut asiaa viidentoista päivän kuluessa siitä, kun asia on tullut vireille neuvostossa, komissio päättää toimenpiteistä, jollei neuvosto ole yksinkertaisella enemmistöllä niitä hylännyt.20 artikla Neuvosto hyväksyy komission 1 päivään heinäkuuta 1977 mennessä tekemästä ehdotuksesta ennen 31 päivää joulukuuta 1977 määräykset siitä, ketkä henkilöt vastaavat 3 artiklan 1 kohdan 6 alakohdassa, 4 artiklan 3 kohdassa, 6 artiklan 2 kohdassa säädettyjen sekä liitteessä A olevassa II, IV, V, VII ja VIII luvussa määrätyistä tarkastuksista ja tutkimuksista.21 artikla Edellä 18 ja 19 artiklaa sovelletaan 21 päivään kesäkuuta 1981 asti.22 artikla Jäsenvaltioiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset 1 päivänä heinäkuuta 1979.Niille jäsenvaltioille, joissa vuosittaista lääkärintarkastusta ei eläinlääkintälainsäädännön mukaan vaadita tämän direktiivin antamispäivänä, liitteessä A olevan II luvun 17 kohdassa määrätty lääkärintarkastus on pakollinen vasta 15 päivästä helmikuuta 1980 alkaen, jollei neuvosto komission ehdotuksesta päätä ennen 31 päivää joulukuuta 1979 lykätä tätä päivää komission antaman kertomuksen perusteella.23 artikla Tämä direktiivi on osoitettu kaikille jäsenvaltioille.Tehty Brysselissä 21 päivänä joulukuuta 1976.Neuvoston puolestaPuheenjohtajaA. P. L. M. M. van der STEE(1) EYVL N:o C 114, 11.11.1971, s. 40(2) EYVL N:o 121, 29.7.1964, s. 2012/64(3) EYVL N:o L 172, 3.7.1975, s. 17(4) EYVL N:o L 55, 8.3.1971, s. 23(5) EYVL N:o L 302, 31.12.1972, s. 28(6) EYVL N:o L 255, 18.10.1968, s. 23LIITE A I LUKULIHAVALMISTEITA VALMISTAVIEN LAITOSTEN HYVÄKSYNNÄN EDELLYTYKSET1. Hyväksytyllä laitoksella on oltava ainakin:a) sopivat tilat, jotka ovat riittävän suuret seuraavien valmisteiden erilliseen varastointiin:i) jäähdytettyinä:- tuore liha, jota tarkoitetaan 2 artiklan 1 kohdan c alakohdassa,- muu kuin 2 artiklan 1 kohdan c alakohdassa tarkoitettu liha,ii) huoneenlämmössä tai tarvittaessa jäähdytettyinä:- tämän direktiivin vaatimukset täyttävät lihavalmisteet,- muut kokonaan tai osittain lihasta valmistetut valmisteet,b) välineet, jotka mahdollistavat tässä direktiivissä säädettyjen eläinlääketieteellisten tarkastus- ja valvontatoimenpiteiden tehokkaan suorittamisen milloin tahansa,c) työtilojen läheisyydessä riittävästi varustettu lukittava tila yksinomaan toimivaltaisen viranomaisen käyttöön,d) sopivat tilat, jotka ovat riittävän suuret lihavalmisteiden valmistukseen,e) lukittava tila tiettyjen aineiden, kuten mausteiden varastoimiseen,f) laitteet, joiden avulla toimitetaan riittävä määrä yksinomaan juomakelpoista paineistettua vettä; laitteiden voidaan kuitenkin poikkeuksellisesti sallia toimittaa höyryn tuottamiseksi, palonsammutuksessa ja jäähdytyslaitteiden jäähdytyksessä käytettävää juomakelvotonta vettä sillä edellytyksellä, että tätä tarkoitusta varten asennetut putket estävät tämän veden käytön muihin tarkoituksiin.Juomakelvottoman veden putket on selvästi erotettava juomakelpoista vettä varten käytetyistä, eivätkä ne saa kulkea sellaisten huoneiden läpi, joissa säilytetään tai käsitellään tuoretta lihaa tai lihavalmisteita.Poikkeuksellisesti voidaan kuitenkin viiden vuoden ajan tämän direktiivin täytäntöönpanosta sallia, että juomakelvotonta vettä sisältävät putket kulkevat ennen tämän direktiivin antamispäivää toimintansa aloittaneissa laitoksissa lihoja ja lihavalmisteita sisältävien huoneiden läpi sillä edellytyksellä, että edellä mainittujen huoneiden läpi kulkevissa putkien osissa ei ole liitäntöjä.g) laitteisto, joka toimittaa riittävän määrän kuumaa paineistettua juomakelpoista vettä,h) hygieniavaatimukset täyttävä jäteveden poistojärjestelmä,i) riittävä määrä pukuhuoneita, pesualtaita, suihkuja sekä huuhdeltavia käymälöitä, joista viimeksimainitut eivät avaudu suoraan työtiloihin; pesualtaissa on oltava kuuma ja kylmä juokseva vesi tai sopivan lämpöiseksi ennalta sekoitettu vesi (ennalta sekoittavasta hanasta), käsien puhdistus- ja desinfiointiaineita sekä kertakäyttöisiä käsipyyhkeitä; pesualtaiden on oltava lähellä käymälöitä eivätkä niiden hanat saa olla käsikäyttöisiä,j) hygieniavaatimukset täyttävät laitteet:- lihan ja lihavalmisteiden käsittelyä varten,- näitä valmisteita varten käytettyjen astioiden säilyttämiseksi siten, että liha ja astiat eivät ole suoraan kosketuksissa lattian kanssa,k) asianmukaiset välineet tuhoeläimiltä kuten hyönteisiltä ja jyrsijöiltä suojautumista varten,l) tilat lopullista pakkaamista ja lähettämistä varten,m) erityiset ilma- ja vesitiiviit korroosionkestävät astiat, joissa on kannet ja lukot käytön estämiseksi asiattomilta henkilöiltä, ihmisravinnoksi kelpaamattomaksi todettujen lihojen, lihavalmisteiden ja niiden jätteiden keräämistä varten tai lukittavat tilat tällaisille lihoille, lihavalmisteille ja niiden jätteille, jos sitä niiden määrän takia tarvitaan tai jos niitä ei poisteta tai hävitetä kunkin työpäivän päätteeksi,n) tilat kunnossapitovälineiden ja -aineiden säilytystä varten,o) tilat sekä kunnossapito- että puhtaanapitovälineiden puhdistusta varten.2. Jos laitos valmistaa kyseessä olevia tuotteita, siinä on oltava:a) leikkaamo,b) tilat:- keittämistä varten, jolloin lämpökäsittelylaitteisiin on asennettava rekisteröivä lämpömittari tai kaukolämpömittari,- painekeittoa varten, jolloin retortteihin on liitettävä rekisteröivä lämpömittari tai kaukolämpömittari sekä suoralukemalämpömittari,c) tilat rasvan sulatusta varten,d) tilat savustusta varten,e) tilat kuivaamista ja raakakypsytystä varten,f) tilat luonnonsuolten suolan poistoa, liotusta tai muuta käsittelyä varten,g) tilat laukkasuolausta varten, jossa on tarvittaessa ilmastointilaitteet enintään + 10 °C:n lämpötilan säilyttämiseksi,h) esipakattuina myytäviksi tarkoitettujen lihavalmisteiden viipalointiin tai leikkaukseen ja käärimiseen tarkoitetut tilat, joissa tarvittaessa on ilmastointilaitteet,i) tilat tyhjien tölkkien varastointia varten sekä laite, jolla tyhjät tölkit kuljetetaan hygieenisesti työtilaan,j) laitteisto, joka mahdollistaa astioiden perusteellisen puhdistuksen juuri ennen niiden täyttöä,k) laitteisto tölkkien pesemiseksi juomakelpoisella vedellä niiden ilmatiiviin sulkemisen jälkeen ja ennen niiden painekeittoa,l) välineet ilmatiiviisti suljettuihin astioihin pakatuista lihavalmisteista otettujen näytteiden inkubointia varten.Kuitenkin, jos käytetyillä välineilla ei ole tuoretta lihaa ja lihatuotteita vahingoittavaa vaikutusta, samaa tilaa voidaan käyttää erillisissä, kohdissa b, c, d ja e mainituissa tilaissa tehtäväksi tarkoitettujen toimenpiteiden suorittamiseem.3. Edellä 1 kohdan a alakohdassa sekä 2 kohdan b i alakohdassa tarkoitetuissa tiloissa:- vedenpitävä lattiapäällyste, joka on helppo puhdistaa ja desinfioida, ja joka on lahosuojattu ja siten rakennettu, että veden poisjuoksuttaminen on helppoa,- tasaiset seinät, joissa on vaalea, pestävä päällyste tai maali varastointikorkeuteen asti tai vähintään kahden metrin korkeudelle ja joiden kulmat ja nurkat on pyöristetty.4. Edellä 1 kohdan d alakohdassa sekä 2 kohdan a alakohdassa tarkoitetuissa tiloissa:- vedenpitävä lattiapäällyste, joka on helppo puhdistaa ja desinfioida, ja joka on lahosuojattu ja siten rakennettu, että veden poisjuoksuttaminen on helppoa; vesi on kanavoitava viemäreihin, joihin on asennettu säleiköt ja vesilukot estämään hajuja,- tasaiset seinät, joissa on vaalea, pestävä päällyste tai maali varastointikorkeuteen asti tai vähintään kahden metrin korkeudelle ja joiden kulmat ja nurkat on pyöristetty.5. Tiloissa, joissa tuoretta lihaa tai lihavalmisteita käsitellään, on oltava vähintään:- riittävä tuuletus ja tarvittaessa hyvä vesihöyryn poisto,- riittävä luonnollinen tai keinotekoinen valaistus, joka ei vääristä värejä,- mahdollisimman lähellä työpisteitä laitteet, joissa voidaan puhdistaa ja desinfioida kädet sekä työkalut. Hanat eivät saa olla käsikäyttöisiä. Käsien pesua varten näissä paikoissa on oltava kuuma ja kylmä juokseva vesi tai sopivan lämpöiseksi ennalta sekoitettu vesi (ennalta sekoittavasta hanasta), puhdistus- ja desinfiointiaineita sekä kertakäyttöisiä käsipyyhkeitä. Työkalujen puhdistamisessa veden lämpötilan on oltava vähintään + 82 °C,- työkalut ja varusteet, kuten leikkauspöydät, irrotettavalla leikkauspinnalla varustetut pöydät, astiat, kuljetinhihnat ja sahat on valmistettava korroosionkestävästä materiaalista, joka ei voi pilata lihaa ja joka on helppo puhdistaa ja desinfioida; etenkin puun käyttö on kielletty.II LUKU LAITOSTEN HENKILÖKUNTAA, TILOJA, LAITTEITA JA INSTRUMENTTEJA KOSKEVAT HYGIENIAVAATIMUKSET 6. Henkilökunnan on noudatettava ehdotonta puhtautta; tilojen ja laitteiden on oltava ehdottomasti puhtaita:a) kaikkien henkilöiden, jotka tulevat huoneisiin, joissa lihaa tai lihavalmisteita käsitellään, on käytettävä puhtaita työvaatteita ja päähineitä ja tarvittaessa niskasuojia. Valmistuksessa toimivan henkilökunnan on pestävä ja desinfioitava kätensä useita kertoja työpäivän aikana, aina ryhtyessään uudelleen työhön ja kun ne ovat saastuneet. Tupakointi on kielletty työ- ja varastotiloissa,b) eläimiä ei saa päästää laitoksiin. Jyrsijät, hyönteiset ja muut tuhoeläimet on järjestelmällisesti hävitettävä,c) valmistuksessa käytetyt laitteet ja välineet on pidettävä puhtaina ja ne on puhdistettava ja desinfioitava huolellisesti useita kertoja työpäivän aikana, työpäivän päätteeksi ja ennen kuin ne otetaan likaantumisen jälkeen uudelleen käyttöön.Jatkuvakäyttöiset koneet olisi puhdistettava vasta työn päätyttyä tai epäiltäessä niiden puhtautta.7. Työtiloja, -laitteita ja työvälineitä on käytettävä ainoastaan lihavalmisteiden valmistukseen.Niitä voidaan kuitenkin käyttää muiden ruoka-aineiden samanaikaiseen tai eri aikana tapahtuvaan käsittelyyn, jos tähän on saatu lupa toimivaltaiselta viranomaiselta ja kun toteutetaan tarvittavat toimenpiteet tämän direktiivin soveltamisalaan kuuluvien tuotteiden saastumisen tai niiden haitallisten muutosten estämiseksi.8. Tuore liha ja lihavalmisteet, niiden ainesosat ja astiat:- eivät saa joutua suoraan kosketuksiin lattian kanssa,- eikä niitä saa jättää olosuhteisiin tai käsitellä olosuhteissa, joissa ne saattavat likaantua tai saastua.On pidettävä huoli siitä, että raaka-aineet ja valmiit tuotteet eivät joudu kosketuksiin keskenään.9. Kun 2 kohdan g ja h alakohdassa tarkoitetut tilat ovat käytössä, niiden lämpötila saa olla enintään + 10 °C.10. Edellä 9 kohdassa vahvistetusta lämpötilasta voidaan poiketa toimivaltaisen viranomaisen luvalla, jos tämä katsoo, että se teknisten valmistusedellytysten kannalta on mahdollista.11. Tölkit ja vastaavat astiat on perusteellisesti puhdistettava juuri ennen niiden täyttöä edellä 2 kohdan j alakohdassa tarkoitetulla laitteistolla.12. Tarvittaessa tölkit ja vastaavat astiat on pestävä juomakelpoisella vedellä sen jälkeen kuin ne on ilmatiiviisti suljettu ja ennen painekeittoa edellä 2 kohdan k alakohdassa tarkoitetulla laitteistolla.13. Kunnossapitoa ja puhdistusta varten olevat tuotteet on pidettävä tähän tarkoitukseen määrätyissä tiloissa.14. Pesu- ja desinfiointiaineita ja tuholaismyrkkyjä on käytettävä siten, että ne eivät vaikuta haitallisesti tuoreen lihan tai lihavalmisteiden terveellisyyteen.15. Juomakelpoista vettä on käytettävä kaikkiin tarkoituksiin, painekeitto mukaan lukien. Poikkeuksellisesti voidaan kuitenkin sallia höyryn tuottamiseksi, palonsammutuksessa ja jäähdytyslaitteiden jäähdytyksessä juomakelvottoman veden käyttö suljetussa piirissä sillä edellytyksellä, että tätä tarkoitusta varten asennetut putket estävät tämän veden käytön muihin tarkoituksiin.16. Työskentely tuoreen lihan tai lihavalmisteiden parissa tai niiden käsittely on kiellettävä henkilöiltä, jotka ovat mahdollisia saastuttamisen lähteitä, erityisesti:a) sellaisilta, jotka sairastavat tai joiden epäillään sairastavan lavantautia, pikkulavantauti A:ta tai B:tä, tarttuvaa suolitulehdusta (salmonelloosia), punatautia, tarttuvaa keltatautia, tulirokkoa tai ovat näiden tautien kantajia,b) sellaisilta, jotka sairastavat tai joiden epäillään sairastavan tarttuvaa tuberkuloosia,c) sellaisilta, jotka sairastavat tai joiden epäillään sairastavan tarttuvaa ihotautia,d) sellaisilta, jotka harjoittavat samanaikaisesti toimia, joiden seurauksena mikrobit voisivat siirtyä tuoreeseen lihaan tai lihavalmisteisiin,e) sellaisilta, joilla on muu side kädessä kuin ei-märkivää haavaa suojaava vesitiivis side.17. Jokaisen tuoreen lihan tai lihavalmisteiden parissa työskentelevän tai niitä käsittelevän henkilön on esitettävä lääkärintodistus. Siinä on todettava, ettei tällaiselle työnteolle ole estettä; se on uusittava vuosittain ja aina kun toimivaltainen viranomainen sitä vaatii; se on pidettävä toimivaltaisen viranomaisen saatavilla.III LUKU LIHAVALMISTEIDEN VALMISTUKSEEN KÄYTETTÄVÄÄ TUORETTA LIHAA KOSKEVAT VAATIMUKSET 18. Tuore liha, joka on peräisin teurastamosta, leikkaamosta, kylmävarastosta tai muusta käsittelylaitoksesta, joka sijaitsee samassa maassa kuin kyseessä oleva laitos, on kuljetettava sinne tyydyttävissä hygieniaolosuhteissa 2 artiklan 1 kohdan b alakohdassa tarkoitettujen direktiivien säännösten mukaisesti sinetöintisäännöksiä lukuun ottamatta.19. Lihaa, joka ei täytä 2 artiklan 1 kohdan c alakohdassa säädettyjä edellytyksiä, voidaan säilyttää hyväksytyissä laitoksissa vain, jos sitä säilytetään erillisissä tiloissa; sitä on käytettävä eri tiloissa tai eri aikoina kuin lihaa, joka täyttää nämä edellytykset. Toimivaltaisella viranomaisella on kaikkina aikoina oltava vapaa pääsy kylmävarastoihin ja kaikkiin työtiloihin sen varmistamiseksi, että näitä määräyksiä noudatetaan tunnollisesti.20. Käsiteltäväksi tarkoitettua tuoretta lihaa on heti sen saavuttua laitokselle ja sen käyttämiseen asti säilytettävä huoneessa, jossa se pidetään sisälämpötilaltaan jatkuvasti enintään + 7 °C:ssa; sivutuotteiden osalta lämpötila on kuitenkin enintään + 3 °C ja siipikarjanlihan osalta enintään + 4 °C.IV LUKU TUOTANNON VALVONTA 21. Laitokset ovat toimivaltaisen viranomaisen valvonnan alaisia. Tälle on annettava riittävän ajoissa tieto ennen yhteisön sisäiseen kauppaan tarkoitettujen lihavalmisteiden tuotannon aloittamista.22. Toimivaltaisen viranomaisen jatkuvan valvonnan on sisällettävä etenkin seuraavat:- tuoreen lihan ja lihavalmisteiden saapumis- ja lähtökirjanpidon tarkastus,- yhteisön sisäiseen kauppaan tarkoitettujen lihavalmisteiden valmistuksessa käytettävän tuoreen lihan terveystarkastus ja 3 artiklan 1 kohdan 3 alakohdan b alakohdassa tarkoitetussa tapauksessa lihavalmisteiden terveystarkastus,- käsittelylaitoksesta lähtevien lihavalmisteiden tarkastus,- jäljempänä 34 kohdassa määrätyn terveystodistuksen täyttäminen ja antaminen,- tilojen, laitteiden ja välineiden puhtauden sekä henkilökunnan hygienian toteaminen II luvun mukaisesti,- laboratoriokokeita varten tarvittavien näytteiden otto,- kaikki muut valvontatoimenpiteet, jotka toimivaltainen viranomainen katsoo tarpeellisiksi tämän direktiivin noudattamisen varmistamiseksi.Näiden kokeiden tulokset on talletettava rekisteriin.23. Ilmatiiviisiin astioihin pakattavien lihavalmisteiden valmistuksen osalta toimivaltaisen viranomaisen on huolehdittava, että:- tuottaja ottaa näytteet päivittäisestä tuotannosta, ennalta määritellyin välein, sulkemisen tehokkuuden varmistamiseksi,- tuottaja käyttää valvontamerkkejä sen varmistamiseksi, että astiat ovat sopivasti lämpökäsiteltyjä,- ilmatiiviissä astioissa olevat valmisteet poistetaan kuumennuslaitteistosta riittävän korkeassa lämpötilassa kosteuden nopean haihtumisen varmistamiseksi, ja että niihin ei kosketa käsin ennen kuin ne ovat täysin kuivia.24. Tuottajan suorittamien eri tarkastusten tulokset on säilytettävä ja ne on toimitettava pyynnöstä toimivaltaiselle viranomaiselle.V LUKU KÄSITTELYJEN TEHOKKUUDEN TARKASTUS 25. Toimivaltaisen viranomaisen on tarkastettava lihavalmisteiden käsittelyjen tehokkuus, tarvittaessa ottamalla näytteitä, sen varmistamiseksi, että:- valmisteita on käsitelty 2 artiklan 1 kohdan d alakohdan mukaisesti,- käsittelyn voidaan katsoa olevan 2 artiklan 1 kohdan e alakohdassa tarkoitetulla tavalla täydellinen tai 2 artiklan 1 kohdan f alakohdassa tarkoitetulla tavalla epätäydellinen.26. Valmistetta on käsitelty 2 artiklan 1 kohdan d alakohdassa säädetyn mukaisesti kun aw-arvo on pienempi kuin 0,97 tai kun leikkauspinnasta näkyy, ettei valmisteella ole enää tuoreen lihan ominaisuuksia.27. Valmiste on täydellisesti käsitelty:a) jos se on lämpökäsitelty ilmatiiviisti suljetussa astiassa kun Fo-arvo on suurempi tai yhtä suuri kuin 3,00 tai, sellaisissa jäsenvaltioissa, joissa tämä arvo ei ole yleisesti käytössä, käsittelyn tarkastus tehdään inkuboimalla valmistetta seitsemän päivää 37 °C:ssa tai kymmenen päivää 35 °C:ssa,b) jos sille on toteutettu muu käsittely kuin a alakohdassa tarkoitettu, kun:i) aw-arvo on enintään 0,95 ja pH-arvo enintään 5,2,ii) aw-arvo on enintään 0,91,iii) pH-arvo on pienempi kuin 4,5.Jos a ja b alakohdassa tarkoitetut edellytykset eivät täyty käsittelyssä, valmisteen katsotaan olevan epätäydellisesti käsitelty.VI LUKU LIHAVALMISTEIDEN KÄÄRIMINEN JA PAKKAAMINEN 28. Käärimisen ja pakkaamisen on tapahduttava tyydyttävissä hygieniaolosuhteissa tätä tarkoitusta varten varatuissa tiloissa.29. Käärimisen ja pakkaamisen on oltava hygieniasääntöjen mukaista ja erityisesti:- ne eivät saa vaikuttaa haitallisesti lihavalmisteiden aistinvaraisiin ominaisuuksiin,- niistä ei saa siirtyä lihavalmisteisiin ihmisten terveydelle haitallisia aineita,- niiden on oltava riittävän kestäviä suojatakseen lihavalmisteita tehokkaasti.30. Kääreitä ei saa käyttää uudelleen lihavalmisteiden pakkaamiseen, lukuun ottamatta sellaisia erityisiä saviastioita, joita voidaan käyttää uudelleen puhdistuksen ja desinfioinnin jälkeen.VII LUKU TERVEYSMERKINTÄ 31. Lihavalmisteiden terveysmerkintä on tehtävä toimivaltaisen viranomaisen vastuulla valmistuksen aikana tai heti sen jälkeen helposti näkyvään paikkaan, luettavasti, pysyvästi ja siten, että sen merkit ovat selvästi erotettavissa.32. Kuitenkin:a) jos lihavalmiste on yksittäin kääritty ja pakattu, riittää, että terveysmerkki on painettu pakkaukseen,b) jos lihavalmisteet lähetetään toisessa astiassa, myös tuo toinen astia on merkittävä,c) terveysmerkintä voi myös koostua sellaisen kestävän levyn pysyvästä kiinnityksestä, joka on kaikkien hygieniavaatimusten mukainen ja jossa on 33 kohdan a alakohdassa mainitut tiedot.33. a) Terveysmerkin on oltava soikea ja sisällettävä seuraavat tiedot:- yläosassa:lähettäjämaan nimen alkukirjain tai -kirjaimet suuraakkosin, ts. B - D - DK - F - IRL - I - L - NL - UK, jota seuraa laitoksen hyväksyntänumero,- alaosassa:jokin seuraavista kirjainlyhenteistä: CEE - EEG - EWG - EEC - EØF.b) Terveysmerkki voidaan painaa valmisteeseen, kääreeseen tai pakkaukseen musteleimalla tai polttamalla tai se voidaan painaa tai kiinnittää etikettiin. Jos se on tehty pakkaukseen, merkin on rikkouduttava, kun paketti avataan. Tämän merkin ehjänä pysyminen voidaan sallia vain, kun pakkaus tuhoutuu avattaessa.VIII LUKU TERVEYSTODISTUS 34. Terveystodistuksen alkuperäiskappaleen, jonka on oltava lihavalmisteiden mukana, kun niitä kuljetetaan määrämaahan, on oltava toimivaltaisen viranomaisen lihavalmisteiden kuormaushetkellä antama.Sen on vastattava muodoltaan ja sisällöltään liitteessä B esitettyä mallia; se on laadittava ainakin vastaanottajamaan kielellä (kielillä), ja sen on siinä on oltava vaaditut tiedot. Todistus on laadittava yhdelle paperiarkille.IX LUKU VARASTOINTI JA KULJETUS 35. Yhteisön sisäiseen kauppaan tarkoitetut lihavalmisteet on varastoitava 1 kohdan a alakohdassa vahvistettuihin tiloihin.36. Lihavalmisteita, joita varten on 4 artiklan mukaisesti vahvistettu tietyt varastointilämpötilat, on säilytettävä noissa lämpötiloissa.37. Lihavalmisteet on lähetettävä siten, että ne suojataan kuljetuksen ajaksi kaikelta, mikä voisi saastuttaa ne tai olla niille haitaksi, ottaen huomioon kuljetuksen pituus ja olosuhteet sekä kuljetusvälineet.38. Lihavalmisteita on tarpeen vaatiessa kuljetettava siten varustetuissa ajoneuvoissa, että ne voidaan kuljettaa jäähdytettyinä ja erityisesti että 4 artiklan mukaisesti vahvistettuja lämpötiloja ei ylitetä.LIITE B TERVEYSTODISTUS EUROOPAN TALOUSYHTEISÖN JÄSENVALTIOON LÄHETETTÄVÄKSI TARKOITETUILLE LIHAVALMISTEILLE(1)N:o(2).Lähettäjämaa:.Ministeriö:.Osasto:.Viite(3):.I. Lihavalmisteiden tunnistetiedotValmisteet valmistettu. lihasta(Eläinlaji)Valmisteiden laji(4):.Pakkauksen laatu:.Yksittäisten kappaleiden tai pakkausten määrä:.Säilytys- ja kuljetuslämpötila(5):.Säilytysaika:.Nettopaino:.II. Lihavalmisteiden alkuperäHyväksytyn laitoksen tai hyväksyttyjen laitosten osoite tai osoitteet ja eläinlääkinnöllinen(-set)hyväksyntänumero(t)(6):.. III. Lihavalmisteiden määräpaikkaLihavalmisteet lähetetään.(Lähetyspaikka).(Määrämaa)seuraavalla kuljetusvälineellä(5):Lähettäjän nimi ja osoite:..Vastaanottajan nimi ja osoite:..IV. Vakuutus terveydestäMinä allekirjoittanut todistan, että:a) edellä esitetyt lhavalmisteet on valmistettu tuoreesta lihasta tai lihavalmisteista olosuhteissa, jotka ovat direktiivissä 77/99/ETY säädettyjen vaatimusten mukaiset(7),b) mainituissa lihavalmisteissa, niiden kääreissä tai pakkauksissa on merkki, joka osoittaa, että ne ovat kaikki peräisin hyväksytyistä laitoksista(8),c) käytetty tuore sianliha on/käytettyä tuoretta sianlihaa ei ole(9) tutkittu trikiinien varalta,d) kuljetusajoneuvot ja -laitteet sekä lähetyksen kuormaustapa täyttävät direktiivissä 77/99/ETY vahvistetut hygieniavaatimukset,Tehty. ...................................(paikka)(päiväys)Leima(Allekirjoitus)Nimi suuraakkosin